ഇടതു മുന്നണിയില് നിന്നും നീതി ലഭിച്ചില്ല, എല്‍ഡിഎഫ് തിരുമാനം ഖേദകരം; ജനാധിപത്യ കേരള കോണ്‍ഗ്രസ് ചെയർമാൻ കെസി ജോസഫ് | Malayalam UK\nMarch 09 09:44 2021 by News Desk 6\tPrint This Article\nഎല്‍ഡിഎഫ് സീറ്റ് വിഭജനത്തില് അതൃപ്തിയറിയിച്ച് ജനാധിപത്യ കേരള കോണ്‍ഗ്രസ്. ചങ്ങനാശ്ശേരി സീറ്റ് നിഷേധിച്ചത് ഖേദകരമാണെന്ന് ജനാധിപത്യ കേരള കോണ്‍ഗ്രസ് ചെയര്‍മാന് ഡോ. കെ സി ജോസഫ് പറഞ്ഞു. ജോസ് കെ മാണിക്ക് ചങ്ങനാശ്ശേരി സീറ്റ് കൊടുക്കുന്നത് തെറ്റാണ്. എന്നാല് ഇതിന്റെ പേരില് ഇടതുമുന്നണി വിടില്ലെന്നും കെ സി ജോസഫ് പറഞ്ഞു. ജനാധിപത്യ കേരള കോണ്‍ഗ്രസ് ഉന്നതാധികാര സമിതിയോഗം കോട്ടയത്ത് ചേര്‍ന്നതിന് ശേഷമാണ് ചെയര്‍മാന്റെ പ്രതികരണം.\nകഴിഞ്ഞ തവണ ജനാധിപത്യ കേരളാ കോണ്‍ഗ്രസ് മല്‍സരിച്ചത് നാല് സീറ്റുകളിലാണ്. എന്നാല് ഇത്തവണ തിരുവനന്തപുരം മാത്രമാണ് ഇടതുമുന്നണി നല്‍കിയത്. ഒരു സീറ്റ് കൂടി കൂടുതല് നല്‍കണമെന്ന അഭ്യര്‍ഥന മുന്നണി സ്വീകരിച്ചില്ല. നീതിയല്ല ഇപ്പോള് ഉണ്ടായിരിക്കുന്നത്. പക്ഷെ എല്‍ഡിഎഫില് തുടരും. പുതിയ പാര്‍ട്ടി മുന്നണിയില് വന്ന സാഹചര്യത്തില് ഇടുക്കി ഉള്‍പ്പെടെ രണ്ട് സീറ്റ് വിട്ടുനല്‍കാമെന്ന് ഞങ്ങള് അറിയിച്ചതാണ്. ജോസ് വിഭാഗത്തിന് ചങ്ങനാശേരി ആവശ്യപ്പെടുന്നതിന് അര്‍ഹതയില്ല. അതേ സമയം സീറ്റ് വിഭജനം അടഞ്ഞ അധ്യായമായി ഇടതു മുന്നണി കാണരുതെന്നും ജനാധിപത്യ കേരളാ കോണ്‍ഗ്രസിനെ ഒരു സീറ്റ് കൂടി നല്‍കണമെന്ന് കെ സി ജോസഫ് ആവശ്യപ്പെട്ടു. എല്‍ഡിഎഫില് സീറ്റ് ചര്‍ച്ച പൂര്‍ത്തിയാകാത്ത സാഹചര്യത്തില് തൊടുപുഴ സീറ്റ് കൂടെ ലഭിക്കുമെന്ന പ്രതീക്ഷയാണ് ജനാതിപത്യ കേരള കോണ്‍ഗ്രസിനുള്ളത്.


ദാസനക്കര ക്രാഷ് ഗാർഡ് ഫെൻസിങ് പദ്ധതി: പ്രതിഷേധം ശക്തം | Pulpalli Dasanakkara fencing project\nദാസനക്കര ക്രാഷ് ഗാർഡ് ഫെൻസിങ് പദ്ധതി: പ്രതിഷേധം ശക്തം\nദാസനക്കര ഫോറസ്റ്റ് സ്റ്റേഷന്\nപുല്പള്ളി: വന്യമൃഗശല്യത്തിന് പരിഹാരം കാണുന്നതിനായി നിർമിക്കുന്ന ക്രാഷ് ഗാർഡ് ഫെൻസിങ്ങിൽനിന്ന് ദാസനക്കരയിലെ ജനവാസമേഖലയെ ഒഴിവാക്കിയതിൽ പ്രതിഷേധം ശക്തമാകുന്നു. ദാസനക്കര ഫോറസ്റ്റ് ഓഫീസ് മുതൽ കക്കോടൻ ബ്ലോക്ക് വരെയാണ് ക്രാഷ് ഗാർഡ് ഫെൻസിങ്ങിന് നിലവിൽ പദ്ധതി ആവിഷ്കരിച്ചിരിക്കുന്നത്. എന്നാൽ, ഇപ്പോഴുള്ള പദ്ധതിയിൽ ദാസനക്കരയിലെ ജനവാസമേഖലയോടുചേർന്നുള്ള ഭാഗത്ത് ഫെൻസിങ് നിർമിക്കാത്തതാണ് നാട്ടുകാരുടെ പ്രതിഷേധത്തിന് ഇടയാക്കിയിരിക്കുന്നത്. കിഫ്ബിയിൽനിന്ന് അനുവദിച്ച ഏഴരക്കോടി രൂപ ഉപയോഗിച്ചാണ് പുതിയ ക്രാഷ് ഗാർഡ് ഫെൻസിങ് വനംവകുപ്പ് സ്ഥാപിക്കുന്നത്.\nദാസനക്കര ഫോറസ്റ്റ് ഓഫീസ് മുതൽ നീർവാരം ഉൾപ്പെടുത്തിക്കൊണ്ടാണ് ഫെൻസിങ് സ്ഥാപിക്കുന്നത്. എന്നാൽ, ഫെൻസിങ്ങിനായുള്ള സർവേ നടത്തിയപ്പോൾ ദാസനക്കരയിലെ ജനവാസമേഖലയെയും ഉൾപ്പെടുത്തിയിരുന്നെന്ന് നാട്ടുകാർ പറയുന്നു. ദിവസവും ആനയുടെയും കടുവയുടെയും ശല്യത്താൽ പൊറുതിമുട്ടിയ ദാസനക്കര നിവാസികൾ ക്രാഷ് ഗാർഡ് ഫെൻസിങ് വരുന്നതോടെ പ്രശ്നത്തിന് പരിഹാരമാകുമെന്ന ആശ്വാസത്തിലായിരുന്നു. കാട്ടാനയും കാട്ടുപന്നിയുമിറങ്ങി പ്രദേശത്തെ ഒട്ടേറെ കർഷകരുടെ കൃഷി നശിപ്പിച്ചിട്ടുണ്ട്. കൂടാതെ, കടുവഭീതിയും ഈ പ്രദേശങ്ങളിലുണ്ട്. ജനജാഗ്രത സമിതി യോഗത്തിൽ ഫെൻസിങ് ദാസനക്കര മുതൽ സ്ഥാപിക്കുമെന്നാണ് അറിയിച്ചിരുന്നതെന്ന് നാട്ടുകാർ പറയുന്നു. പദ്ധതിയുടെ രൂപരേഖ തയ്യാറാക്കുമ്പോൾ ജനപ്രതിനിധികളെയോ പ്രദേശവാസികളെയോ ഉൾപ്പെടുത്താത്തതിലും പ്രതിഷേധം ഉയരുന്നുണ്ട്. വനംവകുപ്പിന്റെ ഏകപക്ഷീയമായ തീരുമാനത്തിൽ ആക്‌ഷൻ കമ്മിറ്റി രൂപവത്കരിച്ച് ഉപരോധസമരം തുടങ്ങാനാണ് നാട്ടുകാരുടെ തീരുമാനം. ദാസനക്കര മുതൽ കക്കോടൻ ബ്ലോക്ക് വരെ 15 കിലോമീറ്റർ ദൂരമാണ് ക്രാഷ് ഗാർഡ് ഫെൻസിങ് സ്ഥാപിക്കുന്നത്. ഒരു കിലോമീറ്ററിന് 50 ലക്ഷം രൂപയാണ് ചെലവ്.\nദാസനക്കരയിലെ ജനവാസമേഖലയെ ഫെൻസിങ് പരിധിയിൽനിന്ന് ഒഴിവാക്കിയ തീരുമാനം വനംവകുപ്പ് പുനഃപരിശോധിക്കണം. ഇപ്പോഴുള്ള പദ്ധതി വന്യമൃഗശല്യം ഈ പ്രദേശത്ത് വർധിക്കുന്നതിന് കാരണമാകും. വനംവകുപ്പിന്റെ അശാസ്ത്രീയമായ നടപടിക്കെതിരേ ജില്ലാ ലീഗൽ സർവീസസ് അതോറിറ്റിയിൽ പരാതി നൽകിയിട്ടുണ്ട്.\nജോളി നരിതൂക്കിൽ, പുല്പള്ളി ഗ്രാമപ്പഞ്ചായത്തംഗം\nപദ്ധതിയുടെ ഒരുഘട്ടം മാത്രമേ ഇപ്പോൾ നടപ്പാക്കുന്നുള്ളൂ. രണ്ടാംഘട്ടത്തിൽ ഇപ്പോൾ ഫെൻസിങ് ഇല്ലാത്ത പ്രദേശവും ഉൾപ്പെടുത്തും.\nടി. ശശികുമാർ,റേഞ്ച് ഫോറസ്റ്റ് ഓഫീസർ, ചെതലയം\ncontent highlights: Pulpalli Dasanakkara fencing project


വണ്, ടൂ, ത്രീ…വാവിട്ട ആ വാക്കുകള് മണിആശാനെ ഇനിയും വേട്ടയാടും; പുലര്‍ച്ചെ വീട് വളഞ്ഞ് അറസ്റ്റ് തുടര്‍ന്ന് 44 ദിവസം ജയില്‍വാസം, ഇടുക്കിയില് നിന്ന് ഓടിച്ച് ജാമ്യം, ഇപ്പോള് മന്ത്രി സ്ഥാനവും കോടതി തുലാസിലാക്കി\nഇടുക്കി: ‘ഞങ്ങള് ഒരു പ്രസ്താവനയിറക്കി. 13 പേര്. വണ്, ടൂ, ത്രീ, ഫോര്… ആദ്യത്തെ മൂന്നുപേരെ ആദ്യം കൊന്നു. വെടിവെച്ചാ കൊന്നത്, ഒന്നിനെ കുത്തിക്കൊന്നു. ഒന്നിനെ തല്ലിക്കൊന്നു’ -2012 മേയ് 25ന് തൊടുപുഴ മണക്കാട് സി.പി.എം ലോക്കല് കമ്മിറ്റി സംഘടിപ്പിച്ച യോഗത്തില് അണികള് കൈയടിച്ചു കൊടുത്ത ഈ വാക്കുകള് തന്റെ രാഷ്ട്രീയ ജീവിതത്തിലെ ഏറ്റവും വലിയ കുരുക്കാകുമെന്ന് ഇപ്പോള് വൈദ്യുതി മന്ത്രിയായ എം.എം. മണി ഒരിക്കലും പ്രതീക്ഷിച്ചിട്ടുണ്ടാവില്ല. ടി.പി. ചന്ദ്രശേഖരന് വധവുമായി ബന്ധപ്പെട്ട് സി.പി.എമ്മിനെ രാഷ്ട്രീയ കേരളം പ്രതിക്കൂട്ടില്‍നിര്‍ത്തി വിചാരണ ചെയ്യുന്ന പശ്ചാത്തലത്തിലായിരുന്നു മണിയുടെ തീപ്പൊരി പ്രസംഗം.\nവണ്, ടൂ, ത്രീ പ്രസംഗമെന്ന പേരില് പിന്നീട് വിവാദമായ ഈ വാക്കുകളാണ് മണിയെ ഒന്നര മാസത്തോളം ജയിലിലടച്ചത്. കാല്‍നൂറ്റാണ്ടിലധികം താന് കൈയാളിയ പാര്‍ട്ടി ജില്ല സെക്രട്ടറി പദത്തില്‍നിന്ന് കുറച്ചുനാളത്തേക്കെങ്കിലും അകറ്റിനിര്‍ത്താനും അഴിയാത്ത നിയമക്കുരുക്കുകളിലേക്ക് വലിച്ചിഴക്കാനും അത് കാരണമായി.\nഇപ്പോള് മന്ത്രിസ്ഥാനത്തത്തെിയിട്ടും നാലര വര്‍ഷം മുമ്പ് വാവിട്ടുപോയ ആ വാക്കുകള് മണിയെയും പാര്‍ട്ടിയെയും വേട്ടയാടുകയാണ്.പ്രസംഗം മാധ്യമങ്ങള് ഏറ്റെടുത്തതോടെ വിവാദം കത്തിപ്പടര്‍ന്നു. അഞ്ചേരി ബേബി, മുള്ളന്‍ചിറ മത്തായി, മുട്ടുകാട് നാണപ്പന് എന്നിവരെ പട്ടിക തയാറാക്കി കൊലപ്പെടുത്തിയെന്നാണ് പ്രസംഗത്തിലൂടെ മണി വെളിപ്പെടുത്തിയത്. തുടര്‍ന്ന്, അഞ്ചേരി ബേബി വധക്കേസില് മണിയെ രണ്ടാം പ്രതിയാക്കി കേസെടുത്തു. 2012 നവംബര് 21ന് പുലര്‍ച്ചെ കുഞ്ചിത്തണ്ണിയിലെ വീട് വളഞ്ഞ് മണിയെ പോലീസ് അറസ്റ്റ് ചെയ്തു. നിയമ നടപടികളത്തെുടര്‍ന്ന് ഏതാനും മാസം ജില്ല സെക്രട്ടറി സ്ഥാനത്തുനിന്ന് ഇദ്ദേഹത്തെ മാറ്റിനിര്‍ത്തി. റിമാന്‍ഡ് തടവുകാരനായി പീരുമേട് സബ്ജയിലിലത്തെിയ മണി 44 ദിവസത്തിനു ശേഷമാണ് ജാമ്യം നേടി പുറത്തിറങ്ങിയത്.\nയൂത്ത് കോണ്‍ഗ്രസ് ഉടുമ്പന്‍ചോല ബ്‌ളോക്ക് സെക്രട്ടറിയും ഐ.എന്.ടി.യു.സി മണ്ഡലം പ്രസിഡന്റുമായിരുന്ന അഞ്ചേരി ബേബി 1982 നവംബര് 13നാണ് കൊല്ലപ്പെട്ടത്. മാസങ്ങള് നീണ്ട വിചാരണക്കൊടുവില് കേസിലെ ഒമ്പത് പ്രതികളെയും തെളിവുകളുടെ അഭാവത്തില് വെറുതെവിട്ടു. 2012 മേയ് 25ന് തൊടുപുഴ മണക്കാട്ട് നടത്തിയ പ്രസംഗത്തില് എതിരാളികളെ പട്ടിക തയാറാക്കി വകവരുത്തിയെന്ന എം.എം. മണിയുടെ വെളിപ്പെടുത്തലിന്റെ അടിസ്ഥാനത്തിലാണ് അന്വേഷണം പുനരാരംഭിച്ചത്.\nഅന്വേഷണം ഉടന് പൂര്‍ത്തിയാക്കണമെന്ന് ആവശ്യപ്പെട്ട് ബേബിയുടെ കുടുംബാംഗങ്ങള് ഹൈകോടതിയെ സമീപിച്ചു. കോടതി നിര്‍ദേശപ്രകാരം ആലപ്പുഴ സി.ബി.സി.ഐ.ഡി ഡിവൈ.എസ്.പി സുനില് കുമാറിന്റെ നേതൃത്വത്തിലെ പ്രത്യേക അന്വേഷണ സംഘം 2015 നവംബര് 18ന് നെടുങ്കണ്ടം ഒന്നാം ക്‌ളാസ് മജിസ്‌ട്രേറ്റ് കോടതിയില് കുറ്റപത്രം സമര്‍പ്പിച്ചു.\nഉടുമ്പന്‍ചോല മാട്ടുതാവളം കരുണാകരന് കോളനിയില് കൈനകരി കുട്ടന് എന്ന കുട്ടപ്പന്, അന്ന് സി.പി.എം ജില്ല സെക്രട്ടറിയായിരുന്ന എം.എം. മണി, എന്.ആര് സിറ്റി സി.പി.എം ലോക്കല് കമ്മിറ്റി അംഗം ഒയ്യാരത്ത് ഒ.ജി. മദനന് എന്നിവരായിരുന്നു യഥാക്രമം ഒന്നുമുതല് മൂന്നുവരെ പ്രതികള്. ആദ്യം കുട്ടനെയും മദനനെയും 2012 നവംബര് 21ന് പുലര്‍ച്ചെ കുഞ്ചിത്തണ്ണിയിലെ വീട്ടില്‍നിന്ന് എം.എം. മണിയെയും അറസ്റ്റ് ചെയ്തു. മുമ്പ് വെറുതെവിട്ട ഒമ്പത് പ്രതികളില് ഒരാളായ സി.പി.എം മുന് ഏരിയ സെക്രട്ടറി മോഹന്‍ദാസ് അന്വേഷണസംഘത്തിന് നല്‍കിയ മൊഴിയുടെ അടിസ്ഥാനത്തില് ഗൂഢാലോചനക്കേസിലായിരുന്നു അറസ്റ്റ്.\nറിമാന്‍ഡ് തടവുകാരനായി പീരുമേട് സബ് ജയിലിലത്തെിയ മണി 44 ദിവസത്തിന് ശേഷമാണ് ഇടുക്കി ജില്ലയില് പ്രവേശിക്കരുതെന്ന ഉപാധിയോടെ ജാമ്യം നേടി പുറത്തിറങ്ങിയത്. 2016 ജനുവരി 28ന് കേസ് തൊടുപുഴ അഡീഷനല് സെഷന്‍സ് കോടതിയിലേക്ക് മാറ്റി. 2016 മാര്‍ച്ച് 29നാണ് തൊടുപുഴ കോടതിയില് വിചാരണ ആരംഭിച്ചത്. അഡ്വ. സിബി ചേനപ്പാടിയായിരുന്നു സ്‌പെഷല് പ്രോസിക്യൂട്ടര്. ബേബിയെ വധിക്കാന് ഗൂഢാലോചനയില് പങ്കാളികളായ അന്നത്തെ സി.പി.എം ഏരിയ സെക്രട്ടറി കെ.കെ. ജയചന്ദ്രന്, അന്നത്തെ സി.ഐ.ടി.യു ജില്ല സെക്രട്ടറി എ.കെ. ദാമോദരന്, സേനാപതി ലോക്കല് കമ്മിറ്റി സെക്രട്ടറിയായിരുന്ന വി.എം. ജോസഫ് എന്നിവരെയും പ്രതിചേര്‍ക്കണമെന്ന് ആവശ്യപ്പെട്ട് പ്രോസിക്യൂഷന് ഹരജി നല്‍കി. പിന്നീട് രണ്ടുതവണ കേസ് പരിഗണിച്ചപ്പോഴും മണി ഹാജരായില്ല. തുടര്‍ന്ന് കോടതി താക്കീത് നല്‍കിയിരുന്നു. ഇതിനിടെ, മണി വൈദ്യുതി മന്ത്രിയായി ചുമതലയേറ്റു.\nയൂത്ത് കോണ്‍ഗ്രസ് നേതാവ് അഞ്ചേരി ബേബി വധക്കേസില് വിടുതല് ഹര്‍ജി തള്ളിയതിന് പിന്നാലെ മന്ത്രി എം.എം മണിയുടെ രാജി ആവശ്യപ്പെട്ട് കോണ്‍ഗ്രസും ബിജെപിയും രംഗത്ത് എത്തിയിട്ടുണ്ട്. എന്നാല് മണി മന്ത്രി സ്ഥാനം രാജിവെയ്‌ക്കേണ്ടതില്ലെന്ന് സിപിഎം നേതാക്കള് പറയുന്നത്. അതിനിടെ എം.എം മണിക്കെതിരെ യുവമോര്‍ച്ചയും യൂത്ത് കോണ്‍ഗ്രസും കോലം കത്തിക്കല്, കരിങ്കൊടി പ്രതിഷേധങ്ങളും ആരംഭിച്ചിട്ടുണ്ട്. വിവാദ പ്രസംഗത്തെ തുടര്‍ന്നാണ് അഞ്ചേരി ബേബി വധക്കേസില് എം.എം മണി പ്രതിയാകുന്നതും അറസ്റ്റിലാകുന്നതും.തുടര്‍ന്ന് ഇന്ന് വിടുതല് ഹര്‍ജി തള്ളിക്കൊണ്ട് മണിയെ പ്രതിസ്ഥാനത്ത് നിന്നും ഒഴിവാക്കാന് കഴിയില്ലെന്നും കോടതി പറഞ്ഞു. തുടര്‍ന്നാണ് കോണ്‍ഗ്രസ്, ബിജെപി നേതാക്കള് മണിയുടെ രാജി ആവശ്യപ്പെട്ട് രംഗത്തെത്തിയത്. കോണ്‍ഗ്രസ് നേതാക്കളായ വി എം സുധീരന്, രമേശ് ചെന്നിത്തല, ബിജെപി നേതാവ് ഒ.രാജഗോപാല് എന്നിവരാണ് മണിയുടെ രാജി ആവശ്യപ്പെട്ടത്. എന്നാല് നിയമസഭയിലേക്ക് മത്സരിച്ചപ്പോഴുള്ള കേസാണിതെന്നും അദ്ദേഹം രാജി വെക്കേണ്ട കാര്യമില്ലെന്നും സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന് വ്യക്തമാക്കി. പ്രസംഗത്തിന്റെ പേരില് ഒരാളെ പ്രതിചേര്‍ക്കരുതെന്ന് ബാലു വധക്കേസില് സുപ്രീംകോടതിയുടെ വിധിയുണ്ടെന്നും അദ്ദേഹം പറഞ്ഞു.\nമന്ത്രി എം.എം മണി രാജി വെക്കേണ്ട സാഹചര്യമില്ലെന്ന് എസ്എന്‍ഡിപി യോഗം നേതാവ് വെള്ളാപ്പള്ളി നടേശന് പറഞ്ഞത്. കേസില് പ്രതിയായ നിരവധി പേര് രാജ്യം ഭരിക്കുന്നുണ്ട്. കോടതി ശിക്ഷിച്ചാല് മാത്രം മണി മന്ത്രിസ്ഥാനം രാജിവച്ചാല് മതി. വണ്, ടു, ത്രീ മണ്ടത്തരം പറഞ്ഞ് മണിക്ക് പറ്റിയ അബദ്ധമാണിതെന്നും അദ്ദേഹം വ്യക്തമാക്കി.\n<p>വിടുതല് ഹര്‍ജി കോടതി തള്ളിയ സാഹചര്യത്തില് അദ്ദേഹം മന്ത്രിസ്ഥാനത്ത് തുടരുന്നത് ശരിയല്ലെന്നും എം.എം.മണി മന്ത്രിസ്ഥാനം രാജിവെക്കണമെന്നും ഇല്ലെങ്കില് അദ്ദേഹത്തെ പുറത്താക്കാന് മുഖ്യമന്ത്രി തയ്യാറാകണമെന്നും കെപിസിസി. പ്രസിഡന്റ് വി എം.സുധീരന് വ്യക്തമാക്കി. കേസില് സിപിഎം ജില്ലാ സെക്രട്ടറി കെ.കെ.ജയചന്ദ്രനെ പ്രതിചേര്‍ത്തത് സിപിഎമ്മിന്റെ അക്രമ രാഷ്ട്രീയത്തിനുള്ള ശക്തമായ തിരിച്ചടിയാണെന്നും സുധീരന് പറഞ്ഞു.\nകോടതി വിധികൊണ്ട് തന്റെയൊരു രോമത്തിനു പോലും പ്രശ്‌നമില്ലെന്നും താനങ്ങനെ വഴങ്ങുന്ന ആളല്ലെന്നും മന്ത്രി എം.എം മണി വ്യക്തമാക്കി. കോടതി എങ്ങനെയാണ് വിധിച്ചതെന്നറിയില്ല. ഓരോ ജഡ്ജിമാരും വ്യാഖാനിക്കുന്നത് ഓരോന്നു പോലെയല്ലേ. ഈ കോടതിക്കപ്പുറവും കോടതിയുണ്ടെന്നും അദ്ദേഹം പറഞ്ഞു. പ്രതിപക്ഷം പറയുമ്പോള് താനങ്ങ് രാജിവെക്കാനിരിക്കുകയല്ലേ, വേറെ പണിയൊന്നുമില്ലേ, അതിനുള്ള വെള്ളം അങ്ങ് വാങ്ങിവച്ചാ മതിയെന്നും രാജി ആവശ്യത്തെ പരിഹസിക്കുകയും ചെയ്തു മണി.


സിനിമയ്ക്കപ്പുറം ചലച്ചിത്ര താരങ്ങളുടെ സ്വകാര്യ ജീവിതം എന്താണെന്നറിയാന് പ്രേക്ഷകര്‍ക്ക് എക്കാലത്തും ആകാംഷ കൂടുതലാണ്, അത്തരത്തിൽ ആരാധകരെ ഞെട്ടിച്ച വിവാഹമോചനങ്ങള് – East Coast Daily Malayalam\nപലരും പിന്നീട് ചലച്ചിത്രരംഗത്തേക്ക് ഗംഭീര തിരിച്ചവരവ് നടത്തുകയും ചെയ്തിട്ടുണ്ട്.\n2011 നവംബറിലായിരുന്നു മംമ്താ മോഹന്‍ദാസും ബിസിനസ്സുകാരനായ പ്രജിത്ത് കര്‍ത്തയും തമ്മിലുള്ള വിവാഹം. എന്നാല് വിവാഹശേഷം പൊരുത്തകേടുകള് ഉണ്ടായതിനെതുടര്‍ന്ന് 2012 ഡിസംബറില് ഇരുവരും വേര്‍പിരിയുകയായിരുന്നു. തനിക്ക് സംഭവിച്ച ഏറ്റവും വലിയ തെറ്റായിരുന്നു തന്റെ വിവാഹമെന്നായിരുന്നു ഇതേക്കുറിച്ച് മംമ്ത പിന്നീട് പറഞ്ഞത്.\n1998ലായിരുന്നു മലയാളത്തിന്റെ പ്രിയനടി മഞ്ജു വാര്യരും ദിലീപും തമ്മില് വിവാഹതരാവുന്നത്. പിന്നീട് സിനിമയില് നിന്നും മഞ്ജു വാര്യര് പൂര്‍ണമായി വിട്ടുനിന്നു. എന്നാല് 2013ല് ഇരുവരും തമ്മില് വേര്‍പിരിയുകയാണ് എന്ന തരത്തില് വാര്‍ത്തകള് വരാന് തുടങ്ങി. ഒടുവില് 2014ല് ഇരുവരും വിവാഹമോചനത്തിന് അപേക്ഷ നല്‍കി. തുടര്‍ന്ന് 2015ല് നിയപരമായി ഇരുവരും വിവാഹമോചനം നേടി.\n1988 ലായിരുന്നു പ്രേക്ഷകരുടെ പ്രിയതാരം രേവതിയുടെ വിവാഹം. സിനിമാമേഖലയില് നിന്ന് തന്നെയുള്ള സുരേഷ് മേനോനെയായിരുന്നു വിവാഹം ചെയ്തത്. എന്നാല് അഭിപ്രായ വ്യത്യാസങ്ങളെ തുടര്‍ന്ന് 2002ല് ഇരുവരും വേര്‍പിരിഞ്ഞു. പിന്നീട് കുറേ വര്‍ഷം നല്ല സുഹൃത്തുക്കളായി സൗഹൃദം മുന്നോട്ടു കൊണ്ടുപോയിരുന്നു. ഇതിനിടയില് വീണ്ടും സുരേഷുമായുള്ള ജീവിതത്തിലേക്ക് രേവതി തിരിച്ചുവരുന്നു എന്ന തരത്തില് വാര്‍ത്തകള് വന്നിരുന്നു. എന്നാല് അത്തരമൊരു തിരിച്ചുവരവ് ഇനിയില്ലെന്നായിരുന്നു രേവതിയുടെ പ്രതികരണം\n6. മനോജ് കെ ജയൻ\nദീര്‍ഘനാളത്തെ പ്രണയത്തിനുശേഷമായിരുന്നു 2000ത്തില് മനോജ് കെ ജയനും ഉര്‍വശിയും വിവാഹിതരായത്. വിവാഹശേഷം ഉര്‍വ്വശി സിനിമയില് നിന്നും വിട്ടുനില്‍ക്കുകയും ചെയ്തിരുന്നു. പിന്നീട് 2007ല് ഇരുവരും വേര്‍പിരിഞ്ഞു. എന്നാല് ഇവരുടെ ഏക മകള് കുഞ്ഞാറ്റയുടെ അവകാശത്തെച്ചൊല്ലി ഇരുവരും തമ്മില് നിരവധി തവണ വാക്കുതര്‍ക്കങ്ങള് ഉണ്ടായിട്ടുണ്ട്.\nസിനിമയില് സജീവമായിരുന്ന സമയത്തായിരുന്നു ദിവ്യ ഉണ്ണിയുടെ വിവാഹം. പിന്നീട് അഭിനയം നിര്‍ത്തി ഭര്‍ത്താവ് സുധീര് ശേഖരനൊപ്പം താരം അമേരിക്കയിലേക്ക് പോവുകയും ചെയ്തു. എന്നാല് 2016ല് ഇരുവരും വിവാഹമോചിതരായി. ഭര്‍ത്താവിന്റെ സ്വാര്‍ത്ഥത നിറഞ്ഞ സ്വാഭാവമാണ് തന്നെ വിവാഹോമനത്തിന് പ്രേരിപ്പിച്ചതെന്നായിരുന്നു ദിവ്യ ഉണ്ണി പറഞ്ഞത്. പിന്നീട് 2018ല് താരം വീണ്ടും വിവാഹം കഴിച്ചു.\n8. അമല പോൾ\nപ്രേക്ഷകരെ ഒന്നടങ്കം ഞെട്ടിച്ച ഒന്നായിരുന്നു നടി അമലപോളും തമിഴ് സംവിധായകന് വിജയിയും തമ്മിലുള്ള വിവാഹമോചന വാര്‍ത്ത. 2011ലായിരുന്നു ഇരുവരും തമ്മില് പ്രണയത്തിലാവുന്നത്. തുടര്‍ന്ന് 2014 ജൂണ് 12ന് ഇവര് വിവാഹിതരായി. തുടര്‍ന്നും സിനിമയില് സജീവമായിരുന്നു അമലപോള്. എന്നാല് 2016 ല് ഇരുവരും വേര്‍പിരിയുകയായിരുന്നു.


OICC UAE: രക്ഷപെടണോ...ഡി.വൈ.എഫ്.ഐയില് ചേര്‍ന്നോളൂ...\nപണിയൊന്നുമില്ലാതെ വിപ്ലവംപറഞ്ഞു തെക്കുവടക്കു നടക്കുന്ന ഡി.വൈ.എഫ്.ഐക്കാരെ പണ്ട് മുതിര്‍ന്നവര് ശകാരിക്കുമായിരുന്നു, പോയി പണിയെടുത്ത് വല്ലതും സമ്പാദിക്കാന്. കാലംമാറി കഥമാറി. ഇപ്പോള് ഡി.വൈ.എഫ്.ഐയില് ചേര്‍ന്നാല് രക്ഷപെടാമെന്ന അവസ്ഥയിലെത്തി കാര്യങ്ങള്. വെറുതെ ചേര്‍ന്നാല്‍പോരാ, നേതാവാകണം. മറ്റുപണിയൊന്നുമില്ലാത്ത ഡി.വൈ.എഫ്.ഐ നേതാവിന്റെ മകന് 50 ലക്ഷംരൂപ മുടക്കി സ്വാശ്രയ എം.ബി.ബി.എസിനു ചേര്‍ന്നതോടെയാണ് ഡി.വൈ.എഫ്.ഐക്കാരുടെ വരുമാനത്തെക്കുറിച്ചുള്ള യഥാര്‍ത്ഥവിവരം പരസ്യമായിത്തുടങ്ങിയത്.\nഡി.വൈ.എഫ്.ഐ സംസ്ഥാന ട്രഷറര് വി.വി.രമേശന്റെ മകളാണ് പരിയാരം മെഡിക്കല് കോളേജില് എന്.ആര്.ഐ ക്വാട്ടയില് എം.ബി.ബി.എസ് സീറ്റ് തരപ്പെടുത്തിയത്. 50 ലക്ഷം രൂപയാണ് എന്.ആര്.ഐ ക്വാട്ടയില് ഒരു സീറ്റിന് പരിയാരത്ത് വില. ഗള്‍ഫിലുള്ള ഭാര്യാസഹോദരനാണ് മകളെ സ്‌പോണ്‍സര് ചെയ്തതെന്ന് രമേശന് ഡി.വൈ.എഫ്.ഐ സി.പി.എം നേതാക്കളെ ധരിപ്പിച്ചിട്ടുണ്ട്. എന്നാല്, അണികളുടെ ഒട്ടേറെ ചോദ്യങ്ങള്‍ക്ക് ഉത്തരം പറയാന് നേതൃത്വം ബുദ്ധിമുട്ടുകയാണ്. കാര്യമായ ജോലിയൊന്നുമില്ലാത്ത രമേശന് ഇത്ര വലിയ ബാധ്യത എങ്ങനെ ഏറ്റെടുത്തു എന്നതാണ് ആദ്യചോദ്യം. രമേശന്റെ ഭാര്യ അനിത ഖാദി ബോര്‍ഡില് ജീവനക്കാരിയാണ്. ഇടതുഭരണ കാലത്ത് വ്യവസായ മന്ത്രി എളമരം കരീമിന്റെ പേഴ്‌സണല് സ്റ്റാഫിലും ഉണ്ടായിരുന്നു.\nപരിയാരം ഭരണസമിതി അംഗം കൂടിയാണ് രമേശന് എന്നതിനാല് ചെയര്‍മാന് എം.വി.ജയരാജന് ഉള്‍പ്പെടെയുള്ള സി.പി.എമ്മിന്റെ ഉന്നത നേതാക്കളെല്ലാം ഈ ഇടപാട് അറിയാതിരിക്കാന് ന്യായമില്ലെന്ന് അണികള് വിശ്വസിക്കുന്നു. സി.പി.എമ്മിലെ സംസ്ഥാനത്തെ ഉന്നത നേതാവിന്റെ അടുത്ത അനുയായിയായാണ് വി.വി.രമേശന് അറിയപ്പെടുന്നത്. പ്രായപരിധി കഴിഞ്ഞിട്ടും ഇപ്പോഴും ഡി.വൈ.എഫ്.ഐ നേതൃസ്ഥാനത്ത് രമേശന് തുടരുന്നതും ഈ ഇഷ്ടക്കൂടുതല് കൊണ്ടാണ്. ഡി.വൈ.എഫ്.ഐയുടെ ഇപ്പോഴത്തെ നേതൃത്വം അധികാരത്തില് എത്തിയപ്പോള് മാറാതെ നിന്ന പ്രമുഖന് രമേശന് മാത്രമായിരുന്നു. സാധാരണ ഗതിയില് 39 വയസ്സാവുമ്പോള് തന്നെ ഡി.വൈ.എഫ്.ഐയില് നിന്ന് ഒഴിവാക്കുന്ന രീതി നിലനില്‍ക്കെയാണ് രമേശന് പ്രത്യേക ആനുകൂല്യം ലഭിച്ചത്. സി.പി.എം ഔദ്യോഗിക പക്ഷത്തിന്റെ സഹായവും ഇതിനുണ്ടായിരുന്നു.\nസംഘടനയില് തുടരാന് വേണ്ടി പ്രായത്തില് രമേശന് വെള്ളം ചേര്‍ത്തിട്ടുണ്ടാവുമെന്ന സംശയവും ഇപ്പോള് നേതാക്കളില് ഒരുവിഭാഗം ഉന്നയിക്കുന്നുണ്ട്. നേരത്തെ ഈ വിഷയം വിവാദമായെങ്കിലും ഉന്നത നേതാവിന്റെ മൗനാനുവാദം കാരണം അവ തണുത്തുപോയിരുന്നു. സ്വാശ്രയ പ്രശ്‌നത്തില് സമര രംഗത്തുള്ള എസ്.എഫ്.ഐ ഡി.വൈ.എഫ്.ഐ നേതാക്കള് രമേശന്റെ കാര്യത്തില് നേരിടുന്ന പ്രതിസന്ധി ഗുരുതരമാണ്. സമ്പത്തുണ്ടെങ്കിലും എന്.ആര്.ഐ ക്വാട്ടയില് സീറ്റ് തരപ്പെടുത്താന് ശ്രമിക്കുമ്പോള് പൊതുസമൂഹത്തിന്റെ ദൃഷ്ടിയില് നേതാക്കള് ചില മര്യാദ പാലിക്കേണ്ടതുണ്ടെന്നും രമേശന് അത് തകര്‍ത്തുവെന്നും കരുതുന്നവരാണ് യുവ നേതാക്കളെല്ലാം. വിദേശത്ത് സ്‌പോണ്‍സര്, വിദ്യാഭ്യാസ വായ്പ തുടങ്ങിയ കാരണങ്ങള് പുറത്തു പറയാനാവുമെങ്കിലും ഇത്രയും വലിയൊരു ഇടപാട് ഡി.വൈ.എഫ്.ഐ നേതാവ് തന്നെ നടത്തുന്നത് സംഘടനയുടെ കരുത്ത് ചോര്‍ത്തുമെന്ന് അവര് കരുതുന്നു. സ്വാശ്രയസമരത്തിന്റെ പേരില് കൂത്തുപറമ്പില് അഞ്ച് സഖാക്കള് പോലീസ് വെടിയേറ്റ് മരിച്ചപ്പോള് അന്ന് ഡി.വൈ.എഫ്.ഐ ജില്ലാ സെക്രട്ടറിയായിരുന്നു ഇന്നത്തെ പരിയാരം ചെയര്‍മാന് എം.വി.ജയരാജന്. അദ്ദേഹത്തിന്റെ അധ്യക്ഷതയിലുള്ള ഭരണസമിതിയില് രമേശന് കൂടി അംഗമാണ്.\nആ സമിതി ഇതുപോലെ കച്ചവടം നടത്തുന്നത് മന്ത്രി അടൂര് പ്രകാശിന്റെ മകളുടെ കാര്യത്തിലാണ് ആദ്യം പുറത്തുവന്നത്. പിന്നീട് രമേശന്റെ മകളുടെ സീറ്റ് വിവാദമായതോടെ സി.പി.എമ്മും ഡി.വൈ.എഫ്.ഐയും പ്രതിരോധം തീര്‍ക്കാന് കഷ്ടപ്പെടുകയാണ്. സി.പി.എമ്മിലും ഇതിന്റെ തുടര്‍ചലനങ്ങള് ഉറപ്പാണ്. കാസര്‍കോട് സി.പി.എം ജില്ലാ കമ്മിറ്റി അംഗം കൂടിയായ രമേശന് മകള്‍ക്ക് പരിയാരത്ത് സീറ്റ് നേടിയത് പാര്‍ട്ടിയെ ഔദ്യോഗികമായി അറിയിച്ചിട്ടില്ല. അടൂര് പ്രകാശിന്റെ കാര്യത്തില് വെടിപൊട്ടിച്ച പ്രതിപക്ഷ നേതാവ് വി.എസ് യുവനേതാവിന്റെ വിഷയം പാര്‍ട്ടിയില് ഉന്നയിക്കുമെന്നാണ് സൂചന. സി.പി.എമ്മിലെ വിഭാഗീയത ആളിക്കത്തിക്കാന് ഇതും ഒരു വിഷയമാവും.\nഅതേസമയം അരക്കോടി രൂപയുടെ എന്.ആര്.ഐ. ക്വാട്ടയിലാണ് മകള്‍ക്ക് പ്രവേശനത്തിന് ശ്രമിക്കുന്നതെന്ന വിവരം രമേശന് ശ്രദ്ധയില് പെടുത്തിയിരുന്നില്ലെന്ന് സി.പി.എം. കാസര്‍കോട് ജില്ലാ സെക്രട്ടറി കെ.പി. സതീശ് ചന്ദ്രന് പറഞ്ഞു. ഇക്കാര്യത്തില് രമേശനില് നിന്ന് വിവരങ്ങള് തേടി വിശദമായി ചര്‍ച്ച ചെയ്യുമെന്നും സി.പി.എം. ജില്ലാ സെക്രട്ടറി പറഞ്ഞു. പരിയാരം മെഡിക്കല് കോളേജില് മകള്‍ക്ക് പ്രവേശനത്തിന് ശ്രമിക്കുന്നതായി രമേശന് അറിയിച്ചിരുന്നു. നിലവിലുള്ള നിയമ വ്യവസ്ഥയ്ക്ക് വിധേയമായി എന്.ആര്.ഐ. ക്വാട്ടയില് പ്രവേശനം നേടാനുള്ള അവകാശം ഏതൊരാള്‍ക്കുമുണ്ട്. മാധ്യമങ്ങളില് വാര്‍ത്തകണ്ട് രമേശനോട് സംസാരിച്ചു. ഗള്‍ഫിലെ അടുത്ത ബന്ധു സ്‌പോണ്‍സര് ചെയ്ത പ്രകാരമാണ് പ്രവേശനം ലഭിച്ചതെന്ന് അദ്ദേഹം അറിയിച്ചു. അതിലെ സാമ്പത്തികകാര്യം സംബന്ധിച്ചുള്ള വിശദവിവരം വെളിപ്പെടുത്തേണ്ടത് രമേശന് തന്നെയാണെന്നും സതീഷ്ചന്ദ്രന് പ്രതികരിച്ചു. സാധാരണ ഗതിയില് യോഗ്യതയുടെ അടിസ്ഥാനത്തില് നിയമപ്രകാരം ലഭിക്കുന്ന പ്രവേശനങ്ങള് പാര്‍ട്ടി കമ്മിറ്റികളില് ചര്‍ച്ചചെയ്യപ്പെടാറില്ല. എന്നാല്, ഇത്രയും വലിയതുക ചെലവിട്ട് നേടുന്ന സീറ്റിന്റെ കാര്യം പാര്‍ട്ടിയില് ചര്‍ച്ചചെയ്ത് അനുമതി നേടേണ്ടതായിരുന്നെന്ന് പാര്‍ട്ടിയില് വ്യപകമായി അഭിപ്രായമുയര്‍ന്നിട്ടുണ്ട്.\nഏറ്റവും ഒടുവിലായി നടന്ന സി.പി.എം. ജില്ലാകമ്മിറ്റി യോഗത്തില് പുതിയ കാര് വാങ്ങാന് അഡ്വ. സി.എച്ച്. കുഞ്ഞമ്പു അനുമതി തേടിയിരുന്നു. സംസ്ഥാന സമിതിയംഗവും മുന്‍ജില്ലാ സെക്രട്ടറിയുമായ എ.കെ. നാരായണന് വീട് പുനര്‍നിര്‍മിക്കാന് അനുമതി തേടിയത് ഒന്നരവര്‍ഷം മുമ്പാണ്. എന്നാല്, രമേശന് മകളുടെ കാര്യം ജില്ലാ കമ്മിറ്റിയില് ചര്‍ച്ച ചെയ്തിരുന്നില്ലെന്നാണ് വിവരം. അതിനിടെ സി.പി.എം. നിയന്ത്രണത്തിലുള്ള പരിയാരം സഹകരണ മെഡിക്കല് കോളേജില് കഴിഞ്ഞ എല്.ഡി.എഫ്. സര്‍ക്കാരിന്റെ കാലത്തും മെഡിക്കല് പി.ജി. പ്രവേശനത്തില് സര്‍ക്കാര് ക്വാട്ട അട്ടിമറിച്ചുവെന്ന വിവരവും പുറത്തുവന്നു. 2006ലാണ് പരിയാരത്ത് മെഡിക്കല് കൗണ്‍സില് പത്ത് പി.ജി. സീറ്റുകള് അനുവദിച്ചത്. അപ്പോഴേക്കും യു.ഡി.എഫ്. സര്‍ക്കാര് പോയി വി. എസ്. അച്യുതാനന്ദന്റെ നേതൃത്വത്തില് എല്.ഡി.എഫ്. സര്‍ക്കാര് അധികാരമേറ്റിരുന്നു.\nആകെയുള്ളതിന്റെ 50 ശതമാനം സീറ്റ് സര്‍ക്കാരിന് നല്‍കണമെന്ന വ്യവസ്ഥ പാലിക്കാതെ മുഴുവന് സീറ്റിലും ഉയര്‍ന്ന ഫീസ് വാങ്ങി മാനേജ്‌മെന്റ് ക്വാട്ടയിലാണ് പ്രവേശനം നല്‍കിയത്. ആദ്യം അനുവദിച്ച പത്ത് സീറ്റുകളിലും ഇതുവരെ മാനേജ്‌മെന്റ് ക്വാട്ടയിലാണ് പ്രവേശനം നല്‍കിയതെന്ന് പരിയാരം മെഡിക്കല് കോളേജ് ഭരണസമിതി ചെയര്‍മാന് എം.വി. ജയരാജന് കഴിഞ്ഞ ദിവസം പറഞ്ഞിരുന്നു. ഇത്തവണയും ഈ പത്ത് സീറ്റിലും മാനേജ്‌മെന്റ് ക്വാട്ടയിലാണ് പ്രവേശനം നടത്തിയത്. ആദ്യവര്‍ഷം പ്രവേശനം നടത്തുമ്പോള് എം.വി. രാഘവന്റെ നേതൃത്വത്തിലുള്ള യു.ഡി.എഫ്. ഭരണസമിതിയാണ് പരിയാരത്ത് അധികാരത്തിലുണ്ടായിരുന്നത്. 2007 സപ്തംബറില് സി.പി.എം. പരിയാരം മെഡിക്കല് കോളേജ് ഭരണം പിടിച്ചെടുത്തു. ടി.കെ. ഗോവിന്ദന് ചെയര്‍മാനായ പുതിയ ഭരണസമിതിയും മുഴുവന് സീറ്റിലും മാനേജ്‌മെന്റ് ക്വാട്ടയില് പ്രവേശനം നല്‍കി.\nയു.ഡി.എഫ്. ഭരണസമിതിയുടെ കാലത്ത് പരിയാരത്ത് സീറ്റ്കച്ചവടം നടത്തുന്നുവെന്ന് പറഞ്ഞ് എസ്.എഫ്.ഐയും ഡി.വൈ.എഫ്.ഐയും സമരപാതയിലായിരുന്നു. ഇതിനു പിന്നാലെയാണ് സി.പി.എം. ഭരണത്തിലും ഈ അട്ടിമറി നടന്നത്. സി.പി.എമ്മിലെ ആഭ്യന്തര പ്രശ്‌നങ്ങളെത്തുടര്‍ന്ന് ടി.കെ. ഗോവിന്ദന്റെ നേതൃത്വത്തിലുള്ള ഭരണസമിതിയെ രാജിവെപ്പിച്ച് തിരഞ്ഞെടുപ്പ് നടത്തി. പുതിയ അംഗങ്ങളെ ചേര്‍ത്ത ശേഷമായിരുന്നു തിരഞ്ഞെടുപ്പ്. ഈ തിരഞ്ഞെടുപ്പിലാണ് മുമ്പ് സ്വാശ്രയ കോളേജ് വിരുദ്ധ സമരത്തിന് നേതൃത്വം നല്‍കിയ സി.പി.എം. സംസ്ഥാന കമ്മിറ്റി അംഗം എം.വി. ജയരാജന് ചെയര്‍മാനായി പുതിയ ഭരണ സമിതി വന്നത്. എന്നാല് മെറിറ്റ് സീറ്റ് അട്ടിമറിക്കുന്നത് ഈ വര്‍ഷവും തുടരുകയായിരുന്നു.\nഈ വര്‍ഷം പുതുതായി അനുവദിച്ച 11 സീറ്റുകളില് അഞ്ചു സീറ്റ് മെറിറ്റ് ക്വാട്ടയില് നല്‍കാമെന്ന് കോളേജ് അധികൃതര് സര്‍ക്കാരിനെ അറിയിച്ചുവെന്ന് പറയുന്നത് ശരിയല്ലെന്നും വ്യക്തമായി. നാല് സീറ്റ് നല്‍കാമെന്നാണ് അറിയിച്ചത്. മെഡിക്കല് പി. ജി. പ്രവേശനം വിവാദമായതിനെത്തുടര്‍ന്നാണ് പിന്നീട് ഒരു സീറ്റുകൂടി നല്‍കുമെന്ന് പ്രഖ്യാപിച്ചത്. ആവശ്യക്കാരില്ലാത്ത സീറ്റുകളാണ് സര്‍ക്കാര് ക്വാട്ടയിലേക്ക് മാറ്റിവെച്ചതിലേറെയും. ഉയര്‍ന്ന ഫീസാണ് മാനേജ്‌മെന്റ് ക്വാട്ടയില് വാങ്ങുന്നത്. പി. ജി. ഓര്‍ത്തോ കോഴ്‌സിന് ഒരുവര്‍ഷം 35 ലക്ഷമാണ് ഫീസ്. കോഴ്‌സ് പൂര്‍ത്തിയാകുമ്പോള് ഫീസിനത്തില് മാത്രം 1.05 കോടി രൂപ ചെലവാകും. മറ്റ് ചെലവുകള് ഇതിനു പുറമെയാണ്


പുറത്തുപോയ വീട്ടുകാര് തിരിച്ചെത്തിയപ്പോള് മുകള് നിലയില് കള്ളന് ; പൊലീസിനെ അറിയിച്ചു ; അതിസാഹസിക - Samakalika Malayalam\nപുറത്തുപോയ വീട്ടുകാര് തിരിച്ചെത്തിയപ്പോള് മുകള് നിലയില് കള്ളന് ; പൊലീസിനെ അറിയിച്ചു ; അതിസാഹസികമായി രക്ഷപ്പെട്ട് കള്ളന്\nBy സമകാലിക മലയാളം ഡെസ്‌ക് | Published: 09th July 2019 09:59 AM |\nLast Updated: 09th July 2019 09:59 AM | A+A A- |\nകൊച്ചി : വീട്ടുകാര് പുറത്തുപോയ തക്കംനോക്കി വീട്ടിനകത്തുകയറി മോഷണം തുടങ്ങിയെങ്കിലും അപ്രതീക്ഷിതമായി വീട്ടുകാരെത്തിയതോടെ കള്ളന്റെ പദ്ധതി പൊളിഞ്ഞു. ഏഴു പവന് സ്വര്‍ണ്ണം മാത്രമെടുത്ത് കള്ളന് രക്ഷപ്പെട്ടു. താഴത്തെ നിലയിലെ കിടപ്പുമുറിയിലെ അലമാരയില് സൂക്ഷിച്ചിരുന്ന ആഭരണങ്ങളാണ് നഷ്ടപ്പെട്ടത്. തൃക്കാക്കര മരോട്ടിച്ചുവട് സഹകരണറോഡില് താമസിക്കുന്ന ജോയിയുടെ വീട്ടിലായിരുന്നു മോഷണം നടന്നത്.\n20 പവന് സ്വര്‍ണമായിരുന്നു ഉണ്ടായിരുന്നത്. ജ്വല്ലറി പായ്ക്കറ്റില് വെച്ചിരുന്ന സ്വര്‍ണമാണ് കവര്‍ന്നത്. വീട്ടുകാര് എത്തിയതറിഞ്ഞ തത്രപ്പാടില് ബാക്കി കവറുകള് നോക്കാതിരുന്നതാകാമെന്നാണ് വീട്ടുകാര് പറയുന്നത്. ഞായറാഴ്ച വൈകീട്ട് നാലിന് വീട്ടുകാര് മാളില് പോയതായിരുന്നു. രാത്രി എട്ടുമണിയോടെ തിരിച്ചെത്തി വീട്ടില്‍ക്കയറി നോക്കിയപ്പോഴാണ് കള്ളന് കയറിയ കാര്യം മനസ്സിലാക്കിയത്.\nകള്ളന് മുകളിലത്തെ നിലയില് ഉണ്ടെന്ന് സൂചന ലഭിച്ചതോടെ ഗൃഹനാഥന് പൊലീസിനെ വിവരം അറിയിച്ചു. വീട്ടുകാര് തിരിച്ചെത്തിയ കാര്യം അറിഞ്ഞ കള്ളന് മുകള്‍നിലയില് നിന്ന് പാരപ്പെറ്റ് വഴി ചാടി രക്ഷപ്പെടുകയായിരുന്നു. തൃക്കാക്കര സിഐ ആര് ഷാബുവിന്റെ നേതൃത്വത്തില് പൊലീസ് അന്വേഷണം ആരംഭിച്ചു.\nവീട്ടുകാര് കള്ളന് മോഷണം പൊലീസ്


സോപ്പിന്റെ ശാസ്ത്രവും രാഷ്ട്രീയവും - KSSP\nസോപ്പിന്റെ ശാസ്ത്രവും രാഷ്ട്രീയവും\nകേരളത്തില് സോപ്പിന്റെയും അനുബന്ധ ഉത്പന്നങ്ങളുടെയും പ്രതിവര്‍ഷവിറ്റുവരവ് 4800 കോടിയിലേറെ രൂപയാണ്. ഇതിന്റെ സിംഹഭാഗവും കേരളത്തിനുവെളിയിലുള്ള ബഹുരാഷ്ട്ര കമ്പനികള്‍ക്കാണ് ലഭിക്കുന്നത്. ഒരു വര്‍ഷം 4800 കോടിയില്‍പ്പരം രൂപ സോപ്പിനും സോപ്പനുബന്ധ വസ്തുക്കള്‍ക്കുമായി കേരളത്തില്‍നിന്ന് പുറത്തേയ്‌ക്കൊഴുകുന്നു. ഇത് തടയാന് പറ്റുമോ? കുറയ്ക്കാനെങ്കിലും കഴിയുമോ? അങ്ങനെ ചെയ്യാന് കഴിയുമ്പോഴാണ്, ഉപഭോഗത്തെ ആ യുധമാക്കുമ്പോഴാണ് സോപ്പ് നിര്‍മാണം ഒരു രാഷ്ട്രീയപ്രവര്‍ത്തനമാകുന്നത്. സോപ്പ് നിര്‍മാണത്തിന്റെ ശാസ്ത്രീയവശങ്ങളും വിപണനസാധ്യതകളും വിവരിക്കുന്ന ലഘുപുസ്തകം. വില 20 രൂപ


പാതിരാത്രിയില് ബിരിയാണി നൽകാത്തതിന് ഹോട്ടൽ ജീവനക്കാര്‍ക്ക് ഡിഎംകെ നേതാക്കളുടെ മര്‍ദ്ദനം\nഡിഎംകെ നേതാക്കളാണെന്നും കലൈജ്ഞറെ കാണാൻ എത്തിയതാണെന്നും അറിയിച്ച ശേഷം സൗജന്യമായി ബിരിയാണി ചോദിച്ചുവെന്നും ഹോട്ടൽ ജീവനക്കാർ പറയുന്നു.\n02 Aug, 2018 at 05:25 AM\nചെന്നൈയിൽ രാത്രി പത്തുമണിക്ക് ബിരിയാണി ചോദിച്ചപ്പോൾ ഇല്ലെന്നു പറഞ്ഞതിന് പൊതിരെ തല്ല്. ബിരിയാണി തീർന്നുപോയെന്ന് മറുപടി പറഞ്ഞ ഹോട്ടൽ ജീവനക്കാരെയാണ് ഡിഎംകെ പ്രവർത്തകർ തല്ലിചതച്ചത്. ഇടിയേറ്റ പ്രകാശ് എന്ന വെയിറ്ററുടെ മുഖത്ത് അഞ്ചും നെറ്റിയിൽ മൂന്നും തുന്നലുകളുണ്ട്. ഹോട്ടൽ ഉടമ പൊലീസിൽ പരാതി നൽകി.\n2 ദിവസം മുൻപ് നടന്ന സംഭവത്തിന്റെ സിസിടിവി ദൃശ്യങ്ങൾ പുറത്തുവന്നിട്ടുണ്ട്. സിസിടി ദൃശ്യങ്ങളുടെ അടിസ്ഥാനത്തിൽ ഡിഎംകെ യുവജന വിഭാഗം സെക്രട്ടറി യുവരാജ് ഉൾപ്പെടെ അഞ്ചു പേർക്കെതിരെ കേസെടുത്തു. ഇവർക്കായുള്ള തിരച്ചിൽ നടക്കുകയാണെന്ന് പൊലീസ് പറഞ്ഞു.\nഡിഎംകെ അധ്യക്ഷൻ എം. കരുണാനിധിയെ കാവേരി ആശുപത്രിയിൽ പ്രവേശിപ്പിച്ചതിന്റെ പിറ്റേ ദിവസം, കഴിഞ്ഞ ജൂലൈ 28നു രാത്രിയോടെയാണു യുവരാജും സംഘവും വിരുഗമ്പാക്കത്തെ സേലം ആർആർ ബിരിയാണി കടയിലെത്തിയത്. ഡിഎംകെ നേതാക്കളാണെന്നും കലൈജ്ഞറെ കാണാൻ എത്തിയതാണെന്നും അറിയിച്ച ശേഷം സൗജന്യമായി ബിരിയാണി ചോദിച്ചുവെന്നു ഹോട്ടൽ ജീവനക്കാർ പറയുന്നു. അതിനകം ഭക്ഷണം തീർന്നുപോയിരുന്നു. ഇക്കാര്യം അറിയിച്ചപ്പോൾ കുപിതരായ സംഘം ഹോട്ടൽ ജീവനക്കാരെ ക്രൂരമായി ആക്രമിക്കുകയായിരുന്നു. വെയിറ്ററെ അക്രമിക്കുന്നതു കണ്ടു തടയാനെത്തിയ കാഷ്യർക്കും ക്രൂര മർദനമേറ്റു.\nസംഭവത്തിന്റെ 20 സെക്കൻഡ് വീഡിയോയാണു പുറത്തു വന്നത്. ഇതിനകം 10 തവണ യുവരാജ് വെയിറ്ററുടെ മുഖത്തിടിക്കുന്നുണ്ട്. കടയിലുള്ളവരെ മർദിച്ചു പുറത്തിറങ്ങിയ സംഘം പുറത്തുണ്ടായിരുന്ന ഉത്തരേന്ത്യൻ വെയിറ്റർമാരെ അക്രമിച്ചതായി പരാതിയിൽ പറയുന്നു.സംഭവം നടക്കുന്ന സമയത്ത് ഹോട്ടലിന്റെ ഉടമസ്ഥൻ വ്യവസായ ആവശ്യത്തിനായി ഡൽഹിയിലായിരുന്നു. മടങ്ങിവന്ന ശേഷമാണു പരാതി നൽകിയത്. കലാപം അഴിച്ചുവിടൽ ഉൾപ്പെടെയുള്ള വകുപ്പുകൾ പ്രകാരമാണ് ഇവർക്കെതിരെ കേസെടുത്തിരിക്കുന്നത്.\nഅതേസമയം, സംഭവത്തിലുൾപ്പെട്ട ഡിഎംകെ യുവജന വിഭാഗം നേതാക്കളെ പാർട്ടിയിൽനിന്നു സസ്പെൻഡ് ചെയ്തു. യൂത്ത് വിങ് സെക്രട്ടറി യുവരാജ്, പ്രവർത്തകൻ ദിവാകർ എന്നിവരെ സസ്പെൻഡ് ചെയ്തതായി ഡിഎംകെ ജനറൽ സെക്രട്ടറി അൻപഴകനാണു അറിയിച്ചത്. ഇവരെ പാർട്ടിയിൽ നിന്നും സസ്പെന്‍ഡ് ചെയ്തതായി ഡിഎംകെ വർക്കിംഗ് പ്രസിഡന്റ് എം കെ സ്റ്റാലിനും ട്വീറ്റ് ചെയ്തു. പാർട്ടി അച്ചടക്കത്തിനു വിരുദ്ധമായി പ്രവർത്തിച്ച ഇവർ പാർട്ടിക്ക് ദുഷ്പേരുണ്ടാക്കിയെന്നു സസ്പെൻഡ് ചെയ്തുകൊണ്ടുള്ള വാർത്താക്കുറിപ്പിൽ പറയുന്നു.\nഅതേസമയം, അച്ചടക്ക നടപടി സസ്പെൻഷനിലൊതുക്കിയതിനെതിരെ സാമുഹിക മാധ്യമങ്ങളിൽ രൂക്ഷമായ വിമർശനമുയർന്നിട്ടുണ്ട്. പാർട്ടി ഭരണഘടനപ്രകാരം ആദ്യ നടപടി സസ്പെൻഷനാണെന്നും കാരണം കാണിക്കൽ നോട്ടിസ് നൽകിയ ശേഷം പുറത്താക്കലുൾപ്പെടെയുള്ള ശിക്ഷാ നടപടികളിലേക്കു കടക്കുമെന്നും പാർട്ടി വൃത്തങ്ങൾ അറിയിച്ചു.\nBiriyaniDMK leaderhotel staff


ചൈനയുടെ കടന്ന് കയറ്റങ്ങൾ നേരിടാൻ ഇന്ത്യ; അതിർത്തികളിൽ പിനാക റോക്കറ്റ് സംവിധാനം വിന്യസിക്കുന്നു – Media Mangalam\nഗുവാഹത്തി: നിയന്ത്രണരേഖയിൽ (എൽഎസി) ഉണ്ടാകുന്ന ചൈനയുടെ ഏത് ഭീഷണിയെയും നേരിടാൻ അതിർത്തിക്ക് സമീപം ഇന്ത്യൻ സൈന്യം പിനാക സ്മെർച്ച് മൾട്ടിപ്പിൾ റോക്കറ്റ് ലോഞ്ചർ സിസ്റ്റങ്ങൾ (എംആർഎൽഎസ്) വിന്യസിച്ചു. പിനാക ആയുധ സംവിധാനം ഒരു സ്വയംഭരണാധികാരമുള്ള റോക്കറ്റ് പീരങ്കി സംവിധാനമാണ്. അത് സമുദ്രനിരപ്പിൽ നിന്ന് 38 കിലോമീറ്റർ വരെ ലക്ഷ്യസ്ഥാനങ്ങൾ ഉൾക്കൊള്ളാൻ കഴിയും.\nപിനാകയുടെ ആറ് ലോഞ്ചറുകളുടെ ബാറ്ററിക്ക് 44 സെക്കൻഡിനുള്ളിൽ 72 റോക്കറ്റുകളുടെ ഒരു സാൽവോ വിക്ഷേപിക്കാൻ കഴിയും. അതുവഴി 1000 മീറ്റർ വിസ്തീർണ്ണം 800 മീറ്ററിൽ നിർവീര്യമാക്കും. ഈ ആയുധ സംവിധാനങ്ങളുടെ പെട്ടെന്നുള്ള പ്രതികരണ സമയവും ഉയർന്ന കൃത്യതയും നിർണയവും വളരെ ചുരുങ്ങിയ സമയത്തിൽ ലക്ഷ്യങ്ങളിലേക്ക് പാഞ്ഞടുക്കുകയും ചെയ്യും.\nഇന്ത്യൻ സൈന്യത്തിന്റെ ഇൻവെന്ററിയിലെ ഏറ്റവും ദൈർഘ്യമേറിയ 90 കിലോമീറ്റർ ദൂരമുള്ള പരമ്പരാഗത റോക്കറ്റ് സംവിധാനമാണ് സ്മെർച്ച് സിസ്റ്റം. നാല് ലോഞ്ചറുകളുടെ ബാറ്ററിക്ക് 40 സെക്കൻഡിനുള്ളിൽ 4800 റോക്കറ്റുകളുടെ ഒരു സാൽവോ 1200 മീറ്റർ കൊണ്ട് നിർവീര്യമാക്കാൻ കഴിയും. ഇന്ത്യൻ പീരങ്കികളുടെ ആയുധശേഖരത്തിൽ ലോഞ്ചർ വളരെ ശക്തമായ ആയുധമാണ്. ആയുധത്തിന് 90 കിലോമീറ്റർ പരിധി വരെ വെടിവയ്ക്കാൻ കഴിയും. 10 അടിസ്ഥാനമാക്കിയുള്ളത് 10 ടട്ര, ഇത് അങ്ങേയറ്റം മൊബൈൽ ആണ്, കൂടാതെ ഏതെങ്കിലും തരത്തിലുള്ള ഭൂപ്രദേശങ്ങളിൽ ചലനവുമായി യാതൊരു പ്രശ്നവുമില്ല. ക്ലസ്റ്ററിൽ 12 ട്യൂബുകളുണ്ട്, അത് 40 സെക്കൻഡിനുള്ളിൽ 12 റോക്കറ്റുകൾ പ്രയോഗിക്കുന്നു.\nchina india india-china border issue indian army Pinaka Rocket System


slide – Page 8 – Thelicham\nHome / slide (page 8)\nJuly 29, 2018\t2018, slide, SLIDER, ഇന്‍റര്‍വ്യൂ 0\n‘പേര്‍ഷ്യന് ഗള്‍ഫിലെ ആ ലേബര് ക്യാമ്പില് ഒരു തൊഴിലാളി തന്റെ പാസ്‌പോര്‍ട്ട് വിഴുങ്ങി സ്വയം ഒരു പാസ്‌പോര്‍ട്ടായി പരിണമിച്ചു.’ ദീപക് ഉണ്ണികൃഷ്ണന്റെ ടെമ്പററി പീപിള് എന്ന നോവലിന്റെ ആദ്യ ഖണ്ഡിക തുടങ്ങുന്നതിങ്ങനെയാണ്. പുസ്തകത്തിന്റെ ആദ്യ പേജുകളില് സ്യൂട്ട്‌കേസുകളുടെ കൂമ്പാരത്തിനു മുകളില് കിടക്കുന്ന, മനുഷ്യ ശരീരം കൊണ്ടുണ്ടാക്കിയ ഒരു കണ്‍സ്ട്രക്ഷന് ക്രൈനിന്റെ ബ്ലാക്ക് ആന്റ് വൈറ്റ് ചിത്രമാണുള്ളത്. തുടര്‍ന്നു വരുന്ന അധ്യായങ്ങളില് കഥാപാത്രങ്ങളുടെ ചിത്രീകരണങ്ങളുണ്ട്. നിര്‍മ്മാണ മേഖലയില് വീണു തകര്‍ന്നു പോയ …\nJuly 15, 2018\t2018, slide, SLIDER, പഠനം 0\nഅധ്യായം4ചൊവ്വ അടുത്തത് ചൊവ്വാ ഗ്രഹത്തിലാണ് അവരെത്തിച്ചേര്‍ന്നത്. ഇവിടെ എല്ലാ ദിവസവും എല്ലാവരും സന്തോഷവാന്മാരാണ്. കാലം കൂടും തോറും വൃദ്ധരാകുന്ന അവസ്ഥയില്ല ഇവിടെ. ദൂരെ ഒരു പുല്‍തകിട്. അതിനു മധ്യത്തില് ഒരു വാന നിരീക്ഷണ കേന്ദ്രവുമുണ്ട്. ഏറ്റവും വിദൂരസ്ഥമായ നക്ഷത്രങ്ങള് പോലും അതിലെ ദൂരദര്‍ശിനിയിലൂടെ ദര്‍ശിക്കാനാകും. റൂമി കവിയോട് പ്രദേശം ചുറ്റിക്കണ്ടു വരാന് പറഞ്ഞു. റൂമി തുടര്‍ന്ന് പറഞ്ഞു: ഈ ലോകം നമ്മുടെ ലോകവുമായി അനേകം സാമ്യതകള് പുലര്‍ത്തുന്നുണ്ട്. …\nJuly 12, 2018\t2018, slide, SLIDER, ഇന്‍റര്‍വ്യൂ 0\nദാദ്രിയിലെ മുഹമ്മദ് അഖ്‌ലാഖിന്റെ വധം (2015) വ്യാപകമായ പൊതുജന പ്രക്ഷോഭങ്ങള്‍ക്കും ഇന്ത്യയിലെ അസഹിഷ്ണുതയെക്കുറിച്ച് മാസങ്ങളോളം നീണ്ട ചൂടേറിയ സംവാദങ്ങള്‍ക്കും വഴിമരുന്നിട്ടു. ഡല്‍ഹി-ദല്ലഭ്ഘഡ് ട്രെയിന് യാത്രക്കിടയിലെ ജുനൈദ് ഖാന്റെ കൊലപാതകം (2017) ഏകദേശം ഒരാഴ്ചയോളം വാര്‍ത്തകളില് നിറഞ്ഞുനിന്നു. എന്നാല് ഈ മാസം നടന്ന ഹാപൂരിലെ ഖാസിമിന്റെ വധത്തിന് വാര്‍ത്താമൂല്യം താരതമ്യേന വളരെ കുറവായിരുന്നു. ഇത്തരം കുറ്റകൃത്യങ്ങള് പതിവായതോടെ, അവക്കെതിരായ പ്രക്ഷോഭങ്ങളും ഏറെക്കുറെ പൂര്‍ണമായും നിലച്ച മട്ടാണ്. നാലു വര്‍ഷമായി കേന്ദ്രം ഭരിക്കുന്ന …\nJuly 10, 2018\t2018, slide, SLIDER, പഠനം 0\nബി.ജെ.പി നേതാവും അലിഗഢ് എം.പിയുമായ സതീഷ്‌കുമാര് ഗൗതം സര്‍വ്വകലാശാല വൈസ്ചാന്‍സലര് താരീഖ് മന്‍സൂറിനയച്ച കത്തില് നിന്നാണ് അലിഗഡിലെ പ്രശ്‌നങ്ങളുടെ തുടക്കം. ജിന്നയുടെ ചിത്രം സര്‍വ്വകലാശാല ഹാളില് നിന്ന് നീക്കം ചെയ്യണമെന്നായിരുന്നു കത്തിലെ ആവശ്യം. 1938 ലാണ് ജിന്നയുടെ ചിത്രം സര്‍വകലാശാലയുടെ ചുമരില് ഇടം പിടിക്കുന്നത്. ഇതേ ആവശ്യവുമായി ഹിന്ദു യുവ വാഹിനി പ്രവര്‍ത്തകര് ക്യാംപസില് എത്തിയതോടെ കാര്യങ്ങള് വഷളായി. സംഘര്‍ഷത്തില് നിരവധി വിദ്യാര്‍ത്ഥികള്‍ക്ക് പരിക്കേറ്റു. വിദ്യാര്‍ത്ഥികള് ക്ലാസുകള് ബഹിഷ്‌കരിച്ച് പ്രതിഷേധിച്ചു. …\nJuly 10, 2018\tslide, SLIDER, ലേഖനം 0\nഇഖ്ബാല് 1873, ഫെബ്രുവരി 22 ന് പടിഞ്ഞാറന് പഞ്ചാബിലെ സിയാല്‍ക്കോട്ടില് ജനിച്ചു. അന്ന് ബ്രിട്ടീഷ് ഇന്ത്യയുടെ ഭാഗമായിരുന്ന ഈ പ്രദേശത്തെ ഒരു കാശ്മീരി കുടംബത്തിലായിരുന്നു ജനനം. 1895 ല് ലാഹോറിലേക്ക് താമസം മാറിയ അദ്ദേഹം ഔപചാരിക വിദ്യാഭ്യാസത്തിനു ശേഷം എഴുത്തിന്റെ മേഖലയിലേക്ക് കാലെടുത്തുവെച്ചു. ലാഹോര് ഗവണ്‍മെന്റ് കോളേജില് അധ്യാപകനായിരുന്ന തന്റെ ഗുരു സര് തോമസ് ആര്‍നോള്‍ഡിന്റെ നിര്‍ദേശ പ്രകാരം 1905 ല് കേംബ്രിജ് ട്രിനിറ്റി കോളേജില് ചേര്‍ന്ന അദ്ദേഹം മൂന്ന് …\nJuly 9, 2018\t2018, slide, SLIDER, റിവ്യൂ 0\nഎല്ലാ പാഠങ്ങളും അവ നില്‍ക്കുന്ന സാംസ്‌കാരിക പാഠത്തിന്റെ ബാലതന്ത്രങ്ങള്‍ക്കാനുസരിച്ചാണ് രൂപപ്പെടുക. ഒപ്പം ആവിഷ്‌ക്കരിക്കപ്പെടുന്ന മാധ്യമത്തിന്റെ ചരിത്രത്താല് സ്വാധീനിക്കപ്പെട്ടും പുതുക്കിയും ഇടഞ്ഞുമാണ് പാഠങ്ങള് നിലനില്‍ക്കുന്നത്. മാധ്യമത്തോടുള്ള സുഡാനി ഫ്രം നൈജീരിയ എന്ന സിനിമയുടെ ഇടച്ചിലിനെയാണ് മുഖ്യമായും ഈ ലേഖനം പരിശോധിക്കുന്നത്.? സംസ്‌കരികമായി കേരളീയ പൊതുമണ്ഡലവും വ്യവഹാരത്തിനകത്ത് മലയാള സിനിമയും സ്ഥാപിച്ച മലപ്പുറത്തെ കുറിച്ചുള്ള ധാരണകളെ അട്ടിമറിക്കുന്ന ഒരു ആഖ്യാനമാണ് ഈ സിനിമ എന്ന് ചുരുക്കിപ്പറയാം. തകരുന്ന നായകനും മുസ്‌ലിം പുരുഷനും മലയാളത്തിലെ …\nJuly 9, 2018\t2018, slide, SLIDER, ലേഖനം 0\nശാസ്ത്രം ഏറെ പുരോഗമിച്ച 21-ാം നൂറ്റാണ്ടിലും മനുഷ്യന് പരിണാമത്തിലൂടെ സംഭവിച്ചതാണെന്ന് വിശ്വസിക്കുന്ന യുക്തിവാദം പരിമിത ബുദ്ധിയുടെ തടവറയിലാണിപ്പോഴും. ഏതൊരാളുടെയും കേവല യുക്തി അംഗീകരിക്കുന്നതാണ് അവനും അവന് അധിവസിക്കുന്ന ഭൂമിക്കും അതെല്ലാം അടങ്ങുന്ന ഈ പ്രപഞ്ചത്തിനും ഒരു സ്രഷ്ടാവുണ്ടെന്നത്. അത് തെളിയിക്കാന് കോടികള് മുടക്കി ആഫ്രിക്കന് വനാന്തരങ്ങളില് പോയി ഫോസില് ഗവേഷണം നടത്തേണ്ട ആവശ്യമില്ല. തനിക്കു ചുറ്റുമുള്ള പ്രപഞ്ച വിസ്മയങ്ങളിലേക്ക് ഉള്‍കണ്ണ് തുറന്ന്, നിഷ്‌കപട ബുദ്ധിയോടെ നിരീക്ഷിച്ചാല് മാത്രം മതി. മാറുന്ന …


പ്രചാരണത്തിന്റെ തുടക്കത്തില് കോണ്‍ഗ്രസ് സംഘടനാ സംവിധാനം വേണ്ട രീതിയില് ചലിച്ചില്ലെന്ന് ലീഗ്\nഏറെ വൈകിയാണ് കോണ്‍ഗ്രസ് പ്രചാരണം ആരംഭിച്ചത്. വടകരയിലും കോഴിക്കോടും ഇത് ആദ്യ ഘട്ട പ്രചാരണത്തിൽ പ്രതിഫലിച്ചെന്നും സംസ്ഥാന കമ്മിറ്റി വിലയിരുത്തി.\n29 Apr, 2019 at 09:51 AM\nലോക്സഭാ തെരഞ്ഞെടുപ്പ് പ്രചാരണത്തിന്റെ തുടക്കത്തില് കോണ്‍ഗ്രസിന്റെ സംഘടനാ സംവിധാനം വേണ്ട രീതിയില് ചലിച്ചില്ലെന്ന വിമര്‍ശനവുമായി മുസ്‍ലിം ലീഗ്. തുടക്കത്തില് താഴെ തട്ടില് പലയിടത്തും പ്രവര്‍ത്തനം സ്വന്തം നിലയില് ഏറ്റെടുക്കേണ്ടി വന്നു. പ്രചാരണത്തില് കോണ്‍ഗ്രസ് സജീവമായത് വൈകിയാണെന്ന വിമര്‍ശനവും യോഗത്തില് ഉയര്‍ന്നു. ന്യൂനപക്ഷ വോട്ടുകള് യു.ഡി.എഫിന് അനുകൂലമായി ഏകീകരിക്കപ്പെട്ടതിനാല് 17 സീറ്റ് വരെ യു.ഡി.എഫിന് ലഭിക്കുമെന്നും ലീഗ് വിലയിരുത്തി.\nതാഴെ തട്ടില് കോണ്‍ഗ്രസ് സംഘടനാ സംവിധാനം ആദ്യ ഘട്ടത്തില് പ്രചാരണ രംഗത്ത് ദുര്‍ബലമായിരുന്നുവെന്നാണ് ലീഗ് വിമര്‍ശനം. ശക്തമായ മത്സരം നടന്ന വടകരയിലും കോഴിക്കോടും ആദ്യ ഘട്ടത്തില് പ്രചാരണ രംഗത്ത് പിന്നാക്കം പോകുന്നതിന് ഇത് ഇടയാക്കി. പിന്നീട് രാഹുല് ഗാന്ധിയുടെ വയനാട്ടിലെ സ്ഥാനാര്‍ഥിത്വത്തോടെയാണ് കോണ്‍ഗ്രസ് സജീവമായതെന്നും ലീഗ് വിലയിരുത്തി.\nന്യൂനപക്ഷ ഏകീകരണവും ശബരിമലയും യു.ഡി.എഫിന് നേട്ടമായി. നാല് മണ്ഡലങ്ങളില് ഫലം പ്രവചിക്കാന് കഴിയാത്ത രീതിയിലുള്ള മത്സരം നടക്കുന്നതായും ലീഗ് നേതൃത്വം വിലയിരുത്തി.\nമലപ്പുറത്ത് രണ്ട് ലക്ഷത്തി പതിനായിരം വോട്ടിന്റെയും പൊന്നാനിയില് 70000 വോട്ടിന്റെയും ഭൂരിപക്ഷം ലീഗ് സ്ഥാനാര്‍ഥികള്‍ക്ക് ലഭിക്കും. രാഹുല് ഗാന്ധിക്ക് മൂന്ന് ലക്ഷം വരെ ഭൂരിപക്ഷം ലഭിക്കുമെന്നുമാണ് ലീഗ് കണക്ക്. കള്ളവോട്ടിന്റെ കാര്യത്തില് ഫലപ്രദമായ നടപടികള് സ്വീകരിക്കുന്നതില് തെരഞ്ഞെടുപ്പ് കമ്മീഷന് പരാജയപ്പെട്ടതായും ലീഗ് പ്രമേയം പാസാക്കി.


വെള്ളാങ്ങല്ലൂർ ബ്ലോക്ക് പഞ്ചായത്തിൽ പൊട്ടുവെള്ളരി സംഭരണം ആരംഭിച്ചു – Meddling Media\nവെള്ളാങ്ങല്ലൂർ ബ്ലോക്ക് പഞ്ചായത്തിൽ പൊട്ടുവെള്ളരി സംഭരണം ആരംഭിച്ചു\nവെള്ളാങ്ങല്ലൂർ ബ്ലോക്ക് പഞ്ചായത്തിൽ പൊട്ടുവെള്ളരി സംഭരണം ആരംഭിച്ചു. അഡ്വ വി ആർ. സുനിൽകുമാർ എംഎൽഎ, ഹോർട്ടികോർപ്പ് മാനേജിംഗ് ഡയറക്ടർ സജീവിന് പൊട്ടുവെള്ളരി നൽകി സംഭരണോദ്ഘാടനം നിർവഹിച്ചു. കിലോഗ്രാമിന് 25 രൂപ വെച്ചാണ് പൊട്ടുവെള്ളരി സംഭരിക്കുന്നത്. ഒന്നിടവിട്ടുള്ള ദിവസങ്ങളിൽ സംഭരണം വെള്ളാങ്ങല്ലുർ, പുത്തൻചിറ പഞ്ചായത്തുകളിൽ നടത്തും. എറണാകുളം ജില്ലയിൽ നിന്നുള്ള ഹോർട്ടികോർപ്പ് വാഹനം ഉപയോഗിച്ച് സംഭരിച്ച പൊട്ടുവെള്ളരിയുടെ വിതരണം എറണാകുളം ജില്ലയിലേക്ക് കൂടെ വ്യാപിപ്പിക്കും. റെസിഡന്റ്‌സ് അസോസിയേഷൻ, ഫളാറ്റുകൾ കേന്ദ്രീകരിച്ചും വില്പനക്ക് സാധ്യത ഒരുക്കും. പൊട്ടുവെള്ളരിയുടെ ഉപയോഗം, ഗുണം സംബന്ധിച്ചും കർഷകരെ സഹായിക്കുന്നത് സംബന്ധിച്ചും കൃഷി മന്ത്രിയുടെ സന്ദേശം വാർത്ത മാധ്യമങ്ങളിലൂടെ നൽകുന്നതിന് നടപടി സ്വീകരിക്കും. വിതരണം നടത്തുന്ന വാഹനത്തിന് പാസ്സ് അനുവദിക്കുന്നതിനാവശ്യമായ നടപടികൾ സ്വീകരിക്കുമെന്ന് എഡിഎ അറിയിച്ചു.\nവെള്ളാങ്ങല്ലൂർ ബ്ലോക്ക് പഞ്ചായത്ത് പ്രസിഡന്റ് കെ എസ് രാധാകൃഷ്ണൻ, വെള്ളാങ്ങല്ലൂർ പഞ്ചായത്ത് പ്രസിഡന്റ് പ്രസന്ന അനിൽകുമാർ, കൃഷി അസിസ്റ്റന്റ് ഡയറക്ടർ മുഹമ്മദ് ഹാരിസ്, വേളൂക്കര അസിസ്റ്റന്റ് കൃഷി ഓഫീസർ ഉണ്ണി, വിഡിപി ഫീൽഡ് അസിസ്റ്റന്റ് ഇസ്മായിൽ എന്നിവർ പങ്കെടുത്തു.\nകോവിഡ് 19 : പ്രത്യേക മെഡിക്കൽ സംഘത്തിന് സ്വീകരണം നൽകി\nകൊടുങ്ങല്ലൂർ നഗരസഭയിൽ അതിഥി തൊഴിലാളികൾക്ക് ഭക്ഷ്യക്കിറ്റുകൾ വിതരണം ചെയ്തു


ന്യൂമെക്സിക്കോ: ന്യൂമെക്സിക്കോയിൽ വ്യാഴാഴ്‌ച സിനിമാ ചിത്രീകരണത്തിനിടയിൽ, നടൻ അലക് ബാൾഡ്വിന്റെ കയ്യിൽ നിന്ന് അബദ്ധത്തിൽ വെടിയുതിർന്നതിനെ തുടർന്ന് ഛായാഗ്രാഹക ഹാലൈന ഹച്ചിൻസ് (42)കൊല്ലപ്പെട്ടതായി അധികൃതർ സ്ഥിരീകരിച്ചു.\nസിനിമയുടെ സംവിധായകൻ ജോയൽ ഡിസൂസയ്ക്കും(48) പരിക്കേറ്റതായി കൗണ്ടി ഷെറീഫ് ഓഫീസ് വക്താവ് അറിയിച്ചു. റസ്റ്റ് എന്ന ചിത്രത്തിന്റെ ഷൂട്ടിങ് സെറ്റിൽ വച്ചാണ് അപകടം.\nചിത്രീകരണത്തിന് യഥാർത്ഥ തോക്ക് നൽകിയത് തന്റെ അറിവോടെയല്ലെന്ന് നടൻ വ്യക്തമാക്കിയതായി ദൃക്‌സാക്ഷി പറഞ്ഞു.സാന്റ ഫി പോലീസ് അന്വേഷണം ആരംഭിച്ചു. ഇതുവരെയും അത്തരത്തിൽ തോക്ക് ഉപയോഗിച്ചിട്ടില്ലെന്നും ബാൾഡ്വിൻ ആവർത്തിച്ചുപറഞ്ഞു.\nസംഭവത്തിന്റെ ആഘാതത്തിൽ നിന്ന് മുക്തനാകാത്ത അദ്ദേഹം, കരഞ്ഞുകലങ്ങിയ കണ്ണുകളോടെയാണ് ചോദ്യംചെയ്യലിനിടെ പകർത്തിയ ചിത്രങ്ങളിൽ കാണപ്പെട്ടത്. നടന്റെ പേരിൽ ഇതുവരെ കേസ് ഫയൽ ചെയ്തിട്ടില്ലെന്നാണ് വിവരം. ബാൾഡ്വിന്റെ അടുത്ത വൃത്തങ്ങളും പ്രതികറിച്ചിട്ടില്ല\nപരുക്കേറ്റ സംവിധായകൻ ജോയൽ ഡിസൂസയെ (48) ആശുപത്രിയിൽ നിന്ന് ഡിസ്ചാർജ് ചെയ്തു .\nദാരുണസംഭവത്തിന്റെ പശ്ചാത്തലത്തിൽ ഷൂട്ടിങ് നിർത്തിവച്ചു. സിനിമയുടെ അണിയറപ്രവർത്തകർ ഹച്ചിൻസിന്റെ കുടുംബത്തെ അനുശോചനം അറിയിച്ചു. ഉക്രേനിയൻ സ്വദേശിനിയാണ് അവർ.


കര്‍ണാടകയും തെലങ്കാനയും ഹോട്‌സ്‌പോട് ലിസ്റ്റിലേക്ക് – Media Mangalam\nന്യൂഡല്‍ഹി: പ്രതിദിനം കോവിഡ്‌നിരക്കു വര്‍ദ്ധിക്കുന്നതുകാരണം കര്‍ണാടകയും തെലങ്കാനയും ഹോട്‌സ്‌പോട് ആയെന്ന് റിപ്പോര്‍ട്ട്. കേസുകളുടെ ഉയര്‍ന്ന നിരക്ക്, പോസിറ്റീവ് കേസുകളുടെ എണ്ണം, കേസുകളുടെ സാന്ദ്രത എന്നിവയുടെ അടിസ്ഥാനപ്പെടുത്തിയാല് മഹാരാഷ്ട്രയും തമിഴ്‌നാടും ഡല്‍ഹിയുമാണ് മുന്നില്. രാജ്യത്തെ 60% കോവിഡ് കേസുകളും അവിടങ്ങളില് നിന്നാണ് റിപ്പോര്‍ട്ട് ചെയ്യുന്നത്. കോവിഡ് കൂടുതല് ബാധിച്ച 20 സംസ്ഥാനങ്ങള് വിശകലനം ചെയ്തപ്പോള് ഹോട്‌സ്‌പോട്ടുകളാകാന് സാധ്യതയുള്ളവയായി കര്‍ണാടകയും തെലങ്കാനയും വിലയിരുത്തപ്പെടുന്നു. ഗുജറാത്ത്, ആസാം, ആന്ധ്രാപ്രദേശ്, ഒഡീഷ എന്നീ സംസ്ഥാനങ്ങളും ഇവയ്‌ക്കൊപ്പമുണ്ട്. കഴിഞ്ഞ രണ്ടാഴ്ചയ്ക്കിടെ ശരാശരി 1,219 പുതിയ കേസുകളാണ് തെലങ്കാനയില് റിപ്പോര്‍ട്ട് ചെയ്തിട്ടുള്ളത്്. അതിനു മുമ്പുള്ള രണ്ടാഴ്ചകളില് ഇത് വെറും 352 ആയിരുന്നു. ദിവസങ്ങള്‍ക്കുള്ളില് കേസുകളുടെ എണ്ണത്തില് ഭീകരമായ വളര്‍ച്ചയ് രേഖപ്പെടുത്തിയത്. ടെസ്റ്റുകളുടെ കാര്യത്തിലും സംസ്ഥാനം പിന്നിലാണ്. 20,535 കോവിഡ് കേസുകളും 1,419 മരണവുമാണ് ഹൈദരാബാദില് റിപ്പോര്‍ട്ട് ചെയ്തിട്ടുള്ളത്.\nഗ്രാമങ്ങളെ അപേക്ഷിച്ച് നഗരങ്ങളിലാണ് കേസുകള് കൂടുതലുള്ളത്. തെലങ്കാനയില് റിപ്പോര്‍ട്ട് ചെയ്യുന്ന അഞ്ചു കേസുകളില് നാലെണ്ണവും നഗരങ്ങളില് നിന്നാണ്. രാജ്യത്തെ മൊത്തം കേസുകളെടുത്താല് വൈറസ് ഏറ്റവും കൂടുതല് ബാധിക്കപ്പെട്ട ഏഴാമത്തെ സംസ്ഥാനമാണിത്. ഇപ്പോള് കോവിഡ് നിരക്കിന്റെ കാര്യത്തില് അഞ്ചാം സ്ഥാനമാണ് കര്‍ണാടയകയ്ക്കുള്ളത്. ചൊവ്വാഴ്ച വരെ ആകെ 10,561 കേസുകളുള്ള കര്‍ണാടകയിലെ അഞ്ചില് രണ്ട് കേസുകള് ബെംഗളൂരുവില് നിന്നാണ്. സംസ്ഥാനത്തെ ഏറ്റവും വലിയ പ്രഭവകേന്ദ്രം കല്‍ബുര്‍ഗിയാണ്.


ദീര്‍ഘചതുരം - സര്‍വ്വവിജ്ഞാനകോശം\nഎതിര്‍വശങ്ങള് തുല്യവും സമാന്തരവും ആയ ചതുര്‍ഭുജം. നാല് കോണുകളും 90o വീതം ആയിരിക്കും. സമീപ വശങ്ങള് തുല്യമാകണമെന്നില്ല. ഇവയില് വലിയ വശത്തിനെ നീളം എന്നും കുറിയ വശത്തിനെ വീതി എന്നും വിശേഷിപ്പിക്കുന്നു. വശങ്ങള് തമ്മില് സന്ധിക്കുന്ന ബിന്ദുക്കളാണ് ദീര്‍ഘചതുരത്തിന്റെ ശീര്‍ഷങ്ങള്. എതിര്‍ശീര്‍ഷങ്ങളെ യോജിപ്പിക്കുന്ന രേഖയാണ് കര്‍ണം.\nABCD യില് A, B, C, D ഇവ ശീര്‍ഷങ്ങളാണ്. ദീര്‍ഘചതുരത്തിന് തുല്യനീളമുള്ള രണ്ട് കര്‍ണങ്ങളുണ്ട്. ABCD യില് AC, BD ഇവ കര്‍ണങ്ങളാണ്. ഓരോ കര്‍ണവും ഈ ചതുര്‍ഭുജത്തെ രണ്ട് തുല്യ മട്ടത്രികോണങ്ങളാക്കി ഭാഗിക്കുന്നു.\nഎല്ലാ ദീര്‍ഘചതുരങ്ങളും സമാന്തരികങ്ങളാണ് (parallelogram). മറിച്ച്, ഒരു സമാന്തരികത്തിന്റെ ഉള് ക്കോണുകളെല്ലാം 90o ആയാല് അതൊരു ദീര്‍ഘചതുരമായി മാറുന്നു. നീളം, വീതി എന്നിവയുടെ ഗുണനഫലമാണ് ദീര്‍ഘചതുരത്തിന്റെ വിസ്തീര്‍ണം.\nബി.സി. 4000 മുതല് ഈജിപ്തുകാരും ബാബിലോണിയക്കാരും ദീര്‍ഘചതുരത്തിന്റെ സവിശേഷതകളെക്കുറിച്ച് മനസ്സിലാക്കിയിരുന്നു. തുടര്‍ന്ന് ബി.സി. 1500-ല് ബാബിലോണിയക്കാര് ഇതിന്റെ വിസ്തീര്‍ണം കാണാനുള്ള ഫോര്‍മുല കണ്ടുപിടിച്ചു; പ്രാചീന ഗ്രീക്കുകാര്‍ക്കും ദീര്‍ഘചതുരത്തിന്റെ വിസ്തീര്‍ണത്തെക്കുറിച്ച് പരിജ്ഞാനമുള്ളതായിക്കാണുന്നു. യൂക്ലിഡിന്റെ (ബി.സി. 330-260 ?) എലിമെന്റ്സിന്റെ 1-ാം ഭാഗത്തില് ചതുര്‍ഭുജത്തെക്കുറിച്ച് പ്രസ്താവിച്ചിട്ടുണ്ട്. പ്രാചീന ഭാരതീയ ഗ്രന്ഥമായ ശൂല്‍ബസൂത്രത്തില് ദീര്‍ഘചതുരത്തെക്കുറിച്ചുള്ള കൃത്യമായ വിശദീകരണം കാണാം.\nദീര്‍ഘചതരുത്തിന്റെ നാല് വശങ്ങളും തുല്യനീളത്തിലായാല് അതിനെ സമചതുരം എന്നു വിശേഷിപ്പിക്കുന്നു.\n"http://web-edition.sarvavijnanakosam.gov.in/index.php?title=%E0%B4%A6%E0%B5%80%E0%B4%B0%E0%B5%8D%E2%80%8D%E0%B4%98%E0%B4%9A%E0%B4%A4%E0%B5%81%E0%B4%B0%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:02, 24 മാര്‍ച്ച് 2009.\nഈ താള് 861 തവണ സന്ദര്‍ശിക്കപ്പെട്ടിട്ടുണ്ട്.


ചിത്രങ്ങൾ വൈറലായി; പാകിസ്ഥാൻ മരപ്പണിക്കാരൻ സൗദിയിൽ മോഡലായി|pakistan carpenter became model in saudi after his photo go viral – News18 Malayalam\nചിത്രങ്ങൾ വൈറലായി; പാകിസ്ഥാൻ മരപ്പണിക്കാരൻ സൗദിയിൽ മോഡലായി\nവഖാസിന്റെ ചിത്രത്തിനൊപ്പം മോഡലിംഗ് അവസരം നൽകണമെന്ന് അഭ്യർഥിച്ചു കൊണ്ടുള്ള സുഹൃത്തിൻറെ സോഷ്യൽ മീഡിയ പോസ്റ്റ് വൈറലായതോടെയാണ് വഖാസിന്റെ ജീവിതവും മാറിയത്.\nLast Updated : July 16, 2020, 17:55 IST\nഒരു ട്വിറ്റർ പോസ്റ്റ് വൈറലായതോടെ മാറിമറിഞ്ഞത് 24കാരനായ മുഹമ്മദ് വഖാസിന്റെ ജീവിതം. സൗദി അറേബ്യയില് മരപ്പണിക്കാരനായി ജോലി നോക്കുകയായിരുന്നു പാകിസ്ഥാൻ സ്വദേശിയായ മുഹമ്മദ് വഖാസ്. വഖാസിന്റെ ചിത്രത്തിനൊപ്പം മോഡലിംഗ് അവസരം നൽകണമെന്ന് അഭ്യർഥിച്ചു കൊണ്ടുള്ള സുഹൃത്തിൻറെ സോഷ്യൽ മീഡിയ പോസ്റ്റ് വൈറലായതോടെയാണ് വഖാസിന്റെ ജീവിതവും മാറിയത്.\nനാല് വർഷം മുമ്പാണ് വഖാസ് സൗദിയിൽ എത്തിയത്. ഒരു മോഡലാകാൻ ആഗ്രഹിച്ചിരുന്നുവെങ്കിലും എന്നെങ്കിലും താനൊരു മോഡൽ ആകുമെന്ന് വഖാസ് പ്രതീക്ഷില്ല. എന്നാൽ ഒരു സോഷ്യൽ മീഡിയ പോസ്റ്റ് അദ്ദേഹത്തിന്റെ കരിയർ തന്നെ മാറ്റി.\nTRENDING:നീന്തൽക്കുളവും വെയിലിൽക്കുളിയും മിസ് ചെയ്യുന്നു: ഇല്യാന ഡിക്രൂസ്\n[PHOTO]'സെവാഗിനായി സച്ചിൻ ഓപ്പണിംഗ് സ്ഥാനം ത്യജിക്കുകയായിരുന്നു'; ആ ക്രെഡിറ്റ് സച്ചിനും കൂടി അവകാശപ്പെട്ടതെന്ന് മുൻ താരം അജയ് രത്ര\n[NEWS]'ആത്മഹത്യ ചെയ്തില്ലെങ്കിൽ പീഡിപ്പിക്കുമെന്നും കൊലപ്പെടുത്തുമെന്നും ഭീഷണി'; എല്ലാം മതിയെന്ന് റിയ ചക്രവർത്തി\nഫൈസൽ എന്ന സുഹൃത്ത് ഒരു ഫോട്ടോ സെഷന്റെ ഫോട്ടോകൾ എഡിറ്റുചെയ്യുന്നത് ഞാൻ കണ്ടു. കുട്ടിക്കാലം മുതൽ എനിക്ക് ഈ രംഗത്ത് പ്രവർത്തിക്കാൻ ആഗ്രഹമുണ്ടെന്നും എന്നാൽ പാകിസ്ഥാനിൽ വെച്ച് എനിക്ക് അവസരം ലഭിച്ചിരുന്നില്ലെന്നും അവനോട് പറഞ്ഞു. അപ്പോൾ എന്റെ ഒരു ഫോട്ടോ എടുത്ത് അവൻ ബന്ധപ്പെട്ടവർക്ക് അയക്കുകയുമായിരുന്നു- വഖാസ് മാധ്യമങ്ങളോട് പറഞ്ഞു.\nمشروع مودل ناجح\nالمصورين ولا اللي عندهم براند ازياء وحابين يعرض لهم هالشاب الوسيم .. يتواصلون معي pic.twitter.com/TybobijSLs\n— عبدالعزيز (@tamimi1_1) July 1, 2020\nമോഡലിംഗിൽ ഈ യുവാവിന് ഒരു അവസരം നൽകണമെന്ന് ആവശ്യപ്പെട്ടു കൊണ്ടാണ് സുഹൃത്ത് ഫോട്ടോ ഷെയർ ചെയ്തത്. ഇതിന്റെ സ്ക്രീൻ ഷോട്ടായിരുന്നു വൈറൽ ആയത്. ജൂലൈ1ന് തമീമിൽ എന്നൊരു ട്വിറ്റർ യൂസർ ഈ ചിത്രവും മോഡലുകളെ ആവശ്യമുള്ള ഏജൻസികൾ തന്നെ സമീപിക്കണമെന്ന് വ്യക്തമാക്കിക്കൊണ്ട് പോസ്റ്റും ഇട്ടു.\nInsta: Vel.saudi ✨✨ pic.twitter.com/95zD4u2FmC\n— Waqas (@MuhammadWaqas1_) July 13, 2020\nഇതിനു പിന്നാലെയാണ് മുഹമ്മദ് വഖാസിന് അവസരങ്ങൾ ലഭിച്ചത്. ഒരു കമ്പനിയുടെ മോഡലായി പോസ്ചെയ്തുകൊണ്ടുള്ള ചിത്രം വഖാസ് തന്റെ ട്വിറ്ററിലൂടെ പങ്കുവെച്ചിട്ടുണ്ട്. തൻറെ സോഷ്യൽ മീഡിയ അക്കൗണ്ടുകൾ വഴി വഖാസ് പുതിയ ചിത്രങ്ങൾ പങ്കുവയ്ക്കുന്നുണ്ട്. ഇപ്പോൾ നിരവധി പേരാണ് വഖാസിനെ ട്വിറ്ററിൽ പിന്തുടരുന്നത്.\nFirst published: July 16, 2020, 17:55 IST\npakistanphoto viralsaudi arabia


തിരുവനന്തപുരം: ഡിജിപി ലോക്നാഥ് ബെഹ്റയെ പോലീസ് മേധാവി സ്ഥാനത്ത് നിന്ന് നീക്കണമെന്നാവശ്യപ്പെട്ട് പ്രതിപക്ഷ നേതാവ് രമേശ് ചെന്നിത്തല വീണ്ടും രംഗത്ത്. സേനയിൽ നിന്നും റൈഫിളുകളും മറ്റ് ആയുധസാമഗ്രികളും നഷ്ടപ്പെട്ടതായുള്ള സിഎജിയുടെ റിപ്പോർട്ടിൽ തുടർ അന്വേഷണം വേണമെന്നും അദ്ദേഹം ആവശ്യപ്പെട്ടു.\nഅതോടൊപ്പം ഇതുസംബന്ധിച്ച സാമ്പത്തിക ക്രമക്കേടടക്കമുള്ളവയിൽ സിബിഐ അന്വേഷണം വേണമെന്നും റൈഫിളുകള് നഷ്ടപ്പെട്ട സംഭവം എന്‍ഐഎ അന്വേഷിക്കണമെന്നും ആവശ്യപ്പെട്ട് രമേശ് ചെന്നിത്തല മുഖ്യമന്ത്രി പിണറായിവിജയന് കത്ത് നല്‍കി.\nസേനയിലെ ആയുധങ്ങള് നഷ്ടപ്പെട്ടെന്ന കണ്ടെത്തല് അതീവ ഗുരുതരമാണ്. മുഖ്യമന്ത്രി അനാവശ്യമായി ഡിജിപിയെ സംരക്ഷിക്കുകയാണ്. മറ്റൊരു സംസ്ഥാനത്തും ഇല്ലാത്ത തരത്തിലുള്ള സുരക്ഷാപ്രശ്നമാണ് കേരളത്തില് ഉണ്ടായിരിക്കുന്നതെന്നും ചെന്നിത്തല പ്രതികരിച്ചു.\nഹീറോ ആദ്യ ഇലക്ട്രിക് ബൈക്ക് അവതരിപ്പിച്ചു


സ്വന്തം കൈപ്പടയിൽ ബൈബിൾ തയ്യാറാക്കി ഒരു വീട്ടമ്മ | Catholic Church News Malayalam\nസ്വന്തം കൈപ്പടയിൽ ബൈബിൾ തയ്യാറാക്കി ഒരു വീട്ടമ്മ\n“സിസ്റ്ററെ, ഇനിയും ബൈബിൾ ഭാഗം എഴുതാനുണ്ടോ?” നെടുംകുന്നം സെന്റ് ജോൺ ദി ബാപ്റ്റിസ്റ്റ് ഇടവകയിലെ ഒരു മതാദ്ധ്യാപികയുടേതാണ് ചോദ്യം. “ഇല്ലാ” എന്ന് സിസ്റ്റർ പറയുമ്പോഴും ഉള്ളിൽ വീണ്ടും വചനം എഴുതുവാനുള്ള ഒരു ആഗ്രഹം. പിന്നെ ഒന്നും നോക്കിയില്ല. രണ്ടും കൽപിച്ച് ബൈബിൾ പൂർണ്ണമായും എഴുതുവാൻ തീരുമാനിച്ചു. ആ തീരുമാനത്തിന്റെ പൂർത്തീകരണം സംഭവിച്ചിരിക്കുകയാണ് ബിൻസി ബിനോദ് എന്ന നെടുംകുന്നംകാരിയുടെ ജീവിതത്തിൽ. ബൈബിൾ പൂർണ്ണമായും സ്വന്തം കൈപ്പടയിൽ പകർത്തി എഴുതിയ ഈ മതാദ്ധ്യാപിക, അതിനു പ്രചോദനമായ കാര്യങ്ങളും ദൈവാനുഭവങ്ങളും ലൈഫ് ഡേയോട് പങ്കുവയ്ക്കുകയാണ്…\nനെടുംകുന്നം പുളിക്കൽ കുടുംബാംഗമായ ബിൻസി, വചനത്തിന്റെ പ്രാധാന്യം തിരിച്ചറിഞ്ഞത് ഡാനിയേൽ പൂവണ്ണത്തിലച്ചന്റെ ധ്യാനത്തിലൂടെയാണ്. അന്നുമുതൽ വിശുദ്ധ ഗ്രന്ഥം വായിക്കുവാനും അറിയുവാനുമുള്ള ഒരു വലിയ ആഗ്രഹം ഈ വീട്ടമ്മയുടെ മനസ്സിൽ കയറിയിരുന്നു. അങ്ങനെ മുന്നോട്ട് പോകുന്ന സമയത്താണ് ഇടവക ദൈവാലയത്തിൽ സൺഡേ സ്കൂൾ കുട്ടികളും മതാദ്ധ്യാപകരും ചേർന്ന് ബൈബിൾ എഴുതുന്നത്. കുട്ടികൾക്കും അദ്ധ്യാപകർക്കും നിശ്ചിത അധ്യായങ്ങൾ വീതിച്ചുകൊടുത്ത് ബൈബിൾ എഴുതി പൂർത്തിയാക്കി. ഇതിൽ ബിൻസി ടീച്ചറിനു ലഭിച്ചത് പത്ത് അധ്യായങ്ങളാണ്. പത്ത് അദ്ധ്യായവും എഴുതി സിസ്റ്ററിനെ ഏൽപ്പിച്ചശേഷവും വീണ്ടും എഴുതുവാൻ താല്പര്യം തോന്നി. അപ്പോൾ സിസ്റ്ററിനെ സമീപിച്ച് ഇനിയും എഴുതാൻ ഉണ്ടോ എന്ന് ചോദിച്ചു. അതിനോടകം എല്ലാവർക്കും എഴുതാനുള്ള ഭാഗങ്ങൾ വീതിച്ചുകൊടുത്തിരുന്നു. ആ സമയത്താണ് സ്വന്തമായി ബൈബിൾ എഴുതുവാൻ ശ്രമിച്ചുകൂടേ എന്ന ചോദ്യം ഉള്ളിൽ നിന്നും ഉയരുന്നത്. അങ്ങനെയാണ് ബൈബിൾ എഴുതുക എന്ന തീരുമാനത്തിലേയ്ക്ക് എത്തിയത്.\n2020 ജനുവരി ഒന്നാം തീയതിയാണ് ബിൻസി ബൈബിൾ എഴുതുവാൻ തുടങ്ങുന്നത്. ‘പുതിയൊരു വർഷം പുതിയ ജീവിതം’ അതായിരുന്നു അപ്പോൾ മനസ്സിൽ. ഇന്ന ദിവസം തീർക്കണം എന്നൊന്നും വിചാരിച്ചല്ല ബൈബിൾ എഴുതിത്തുടങ്ങിയത്. കഴിയുന്നിടത്തോളം ദൈവത്തോട് അടുത്തിരിക്കണം. അതിനുവേണ്ടി മാത്രമാണ് ഇവർ ബൈബിൾ എഴുതുവാൻ ആരംഭിച്ചത്. ആദ്യം പുതിയ നിയമം മാത്രം എഴുതുവാനാണ് തീരുമാനിച്ചിരുന്നത്. ഏതാണ്ട് മൂന്നു മാസം കൊണ്ട് പുതിയ നിയമം എഴുതിക്കഴിഞ്ഞു. അപ്പോഴാണ് പഴയ നിയമം കൂടെ എഴുതിയാൽ കൊള്ളാം എന്നു തോന്നുന്നത്. ഭർത്താവ് ബിനോദ് പൂർണ്ണപിന്തുണയും നൽകി ഒപ്പം നിന്നു. അതോടെ പഴയ നിയമം കൂടി എഴുതുവാനുള്ള ശ്രമം ആരംഭിച്ചു.\nവീട്ടുജോലിക്കിടെ കിട്ടുന്ന ഇടവേളകളാണ് ബിൻസി ബൈബിൾ എഴുതുവാനായി ചെലവിട്ടത്. ബൈബിൾ എഴുതുന്നു എന്നതുകൊണ്ട് തന്റെ ഉത്തരവാദിത്വങ്ങളിൽ നിന്നു മാറിനിൽക്കുവാൻ ഒരിക്കലും അവർ ശ്രമിച്ചില്ല. രാവിലെ പള്ളിയിൽ പോയി. വീട്ടുജോലികൾ തീർത്തശേഷം ഇടയ്ക്കിടെയുള്ള സമയങ്ങളിൽ ബൈബിൾ എഴുതി. പലപ്പോഴും ബൈബിൾ എഴുതുന്നത് നിർത്തുവാൻ തോന്നാത്ത വിധത്തിൽ ഉത്സാഹമായിരുന്നു എന്ന് ഈ വീട്ടമ്മ പറയുന്നു. അങ്ങനെ നവംബർ മാസത്തോടെ ബൈബിൾ പൂർണ്ണമായും എഴുതിത്തീർത്തു. ഇടയ്ക്ക് ഡിസ്കിന്റെ പ്രശ്നം വന്ന് രണ്ടു മാസത്തോളം തീർത്തും കിടപ്പിലായി. “ആ സമയങ്ങളിൽ ബൈബിൾ എഴുതുവാൻ പറ്റുന്നില്ലല്ലോ എന്നതു മാത്രമായിരുന്നു സങ്കടം. അപ്പോഴും ‘ആരോഗ്യം ശരിയായ ശേഷവും എഴുതാമല്ലോ’ എന്ന ആശ്വാസവാക്കുകളുമായി ഭർത്താവ് ഒപ്പം നിന്നു” – ബിൻസി പറയുന്നു.\nദൈവവുമായി ചേർന്നിരിക്കുക എന്ന വലിയ ആഗ്രഹത്തോടെയാണ് ബൈബിൾ എഴുതുവാൻ തുടങ്ങിയത്. എഴുതിത്തുടങ്ങിയ ഓരോ നിമിഷവും ദൈവാനുഭവത്തിന്റെ വലിയ നിമിഷങ്ങളായിരുന്നു എന്ന് ബിൻസി വെളിപ്പെടുത്തുന്നു. ഓരോ നിമിഷവും കൂടുതൽ എഴുതുവാനുള്ള ഊർജ്ജവും ആവേശവുമായിരുന്നു മുന്നോട്ട് നയിച്ചത്. ഒപ്പം ഈശോയോടൊപ്പം ആയിരിക്കുവാനുള്ള വലിയ ആഗ്രഹവും മനസ്സിൽ തോന്നിത്തുടങ്ങി. കൂടാതെ, മറ്റുള്ളവരെ കൂടുതൽ സ്നേഹിക്കുവാൻ, ഹൃദയം തുറന്നു ക്ഷമിക്കുവാൻ, ഈശോയെ സ്നേഹിക്കുവാൻ ഒക്കെയുള്ള കൃപ ഈ സമയങ്ങളിൽ ദൈവം തന്നിലേയ്ക്ക് ചൊരിഞ്ഞതായിട്ടുള്ള അനുഭവം ഉണ്ടായി. ഏതാണ്ട് ഒൻപതു മാസം നീണ്ടുനിന്ന ഈ ഒരു ബൈബിൾ എഴുത്തിൽ ഒരിക്കൽപ്പോലും മടുപ്പോ ക്ഷീണമോ തോന്നിയിട്ടില്ല.\n“വിശുദ്ധഗ്രന്ഥം എഴുതുവാൻ തീരുമാനിച്ച നിമിഷം മുതൽ ഞാൻ ജീവിതത്തിൽ വലിയ സന്തോഷം അനുഭവിക്കുകയായിരുന്നു. കാരണം എന്താണെന്നു കണ്ടെത്തുവാൻ കഴിയാത്ത വിധത്തിലുള്ള സമാധാനവും സന്തോഷവും – അതാണ് ബൈബിൾ എഴുതിയതിലൂടെ ലഭിച്ചത്. തന്നെയുമല്ല, കൂടുതൽ പ്രാർത്ഥിക്കുവാൻ വചനം എഴുതിയത് സഹായകമായി” – ബിൻസി പറയുന്നു. ദിവസം അഞ്ചു മണിക്കൂർ വചനം എഴുതുന്നതിനായി മാറ്റിവച്ചിരുന്നു. ബൈബിൾ എഴുതി പൂർത്തിയാക്കിയ ശേഷം ഈ അഞ്ചു മണിക്കൂർ പ്രാർത്ഥനയിൽ ചിലവിടുകയാണ് ഈ വീട്ടമ്മ. ബൈബിൾ എഴുതിക്കഴിഞ്ഞു. 2262 പേജുകളിലായി പൂർത്തിയാക്കിയ ബൈബിൾ ബൈൻഡ് ചെയ്ത് ഭംഗിയാക്കിയിരിക്കുകയാണ്. അടുത്ത ദിവസങ്ങളിലായി ദൈവാലയത്തിൽ എത്തിച്ച് വെഞ്ചരിപ്പിക്കുന്നതിനും ഇടവകയ്ക്ക് മുഴുവൻ ഒരു മാതൃകയാക്കി നൽകുന്നതിനുമുള്ള പ്രവർത്തനങ്ങളിലാണ് ഈ കുടുംബം. വികാരിയച്ചന്റെ പിന്തുണയും ഇവർക്കുണ്ട്.\nതന്നെ ഈ ഒരു ദൗത്യത്തിൽ വിജയിപ്പിച്ചത് നല്ലവനായ ദൈവത്തിന്റെ അനുഗ്രഹവും വീട്ടുകാരുടെ പ്രോത്സഹനവുമാണെന്ന് ബിൻസി പറയുന്നു. ഭർത്താവ് ബിനോദ് എയർഫോഴ്‌സിൽ നിന്നും റിട്ടയർ ആയ വ്യക്തിയാണ്. ഇപ്പോൾ എൻഐഎഫ്ഇ യിൽ സേഫ്റ്റി എഞ്ചിനീയർ ആയി ജോലി ചെയ്യുന്നു. മകൻ വിവാഹശേഷം ന്യൂസിലാൻഡിൽ സെറ്റിൽഡ് ആണ്. ഇടവകയുടെ പ്രവർത്തനങ്ങളിൽ സജീവമായ ബിൻസി പാരീഷ് കൗൺസിൽ അംഗം കൂടെയാണ്.


സി.പി.എം ജില്ലാ കമ്മിറ്റിയംഗം ബി.എസ്. രാജീവ് അന്തരിച്ചു\nPublished on Sunday 13 January 2019 12:57 AM IST\nതിരുവനന്തപുരം: സി.പി.എം തിരുവനന്തപുരം ജില്ലാ കമ്മിറ്റിയംഗം ബി.എസ്. രാജീവ് (62) അന്തരിച്ചു. അർബുദബാധിതനായി സ്വകാര്യ ആശുപത്രിയിൽ ചികിത്സയിലായിരുന്നു. ഇന്നലെ രാത്രി 8.15 നായിരുന്നു അന്ത്യം. അമ്പലമുക്കിലെ വസതിയിൽ എത്തിച്ച മൃതദേഹം ഇന്ന് ഉച്ചയ്ക്ക് 1.30ന് സി.പി.എം ജില്ലാ കമ്മിറ്റി ഓഫീസായ കാട്ടായിക്കോണം വി. ശ്രീധർ സ്മാരക മന്ദിരത്തിൽ പൊതുദർശനത്തിന് വയ്ക്കും. 3.30ന് തൈക്കാട് ശാന്തികവാടത്തിൽ സംസ്‌കരിക്കും. ഭാര്യ: സിന്ധു, (പ്രോഗ്രാമർ, എസ്.സി.ഇ.ആർ.ടി). മകൾ: സ്വാതി ആർ.കൃഷ്ണൻ.\nഅർബുദബാധയെ തുടർന്ന് രാജീവ് ഒരു വർഷത്തോളം വിശ്രമത്തിലായിരുന്നു. നാല് ദിവസം മുമ്പ് ആരോഗ്യനില വഷളായതിനെ തുടർന്ന് ആശുപത്രിയിൽ പ്രവേശിപ്പിച്ചു. സി.പി.എം വഞ്ചിയൂർ, പേരൂർക്കട ഏരിയാ സെക്രട്ടറിയായി പ്രവർത്തിച്ചു. ഡി.വൈ.എഫ്.ഐ ജില്ലാ പ്രസിഡന്റും സംസ്ഥാനസമിതി അംഗവുമായിരുന്നു. എസ്.എഫ്.ഐയിലൂടെ രാഷ്ട്രീയ രംഗത്തെത്തിയ രാജീവ് യൂണിവേഴ്‌സിറ്റി കോളേജിൽ മാഗസിൻ എഡിറ്ററും കേരള സർവകലാശാല സിൻഡിക്കറ്റംഗവുമായിരുന്നു. കരുണാകരൻ സ്മാരക നഴ്‌സിംഗ് കോളേജ് മെമ്പർ സെക്രട്ടറിയുമാണ്.\nരാജീവിന്റെ നിര്യാണത്തിൽ മുഖ്യമന്ത്രി അനുശോചിച്ചു. സി.പി.എം ജില്ലാ സെക്രട്ടറി ആനാവൂർ നാഗപ്പൻ, ജില്ലാ സെക്രട്ടേറിയറ്റംഗങ്ങൾ ഉൾപ്പെടെയുള്ളവർ ആശുപത്രിയിലെത്തി അന്ത്യോപചാരമർപ്പിച്ചു.\nBS RAJEEV DIED


കല കുവൈറ്റ് 41-ാം വർഷ പ്രവർത്തനോദ്ഘാടനം: സ: എളമരം കരീം മുഖ്യാതിഥി. - Kerala Art Lovers Association, Kala Kuwait\nകല കുവൈറ്റ് 41-ാം വർഷ പ്രവർത്തനോദ്ഘാടനം: സ: എളമരം കരീം മുഖ്യാതിഥി.\n4 weeks ago Asaf Ali\nകുവൈറ്റ് സിറ്റി: കേരള ആർട്ട് ലവേഴ്സ് അസോസിയേഷൻ, കല കുവൈറ്റ് 41-ാമത് പ്രവർത്തന വർഷ പരിപാടികളുടെ ഉദ്ഘാടനം ജനുവരി 25 വെള്ളിയാഴ്ച വൈകുന്നേരം5മണിക്ക് മംഗഫ് അൽ നജാത്ത് സ്കൂളിൽ വെച്ച് നടക്കും. രാജ്യസഭാംഗവും മുൻ വ്യവസായ വകുപ്പ് മന്ത്രിയുമായ എളമരം കരീം പരിപാടിയിൽ മുഖ്യാതിഥിയായി പങ്കെടുക്കും. പൊതുസമ്മേളനത്തിലേക്ക് കുവൈറ്റിലെ മുഴുവൻ മലയാളി സമൂഹത്തെയും സ്വാഗതം ചെയ്യുന്നതായി കല കുവൈറ്റ് പ്രസിഡന്റ് ടി.വി. ഹിക്മത്ത്, ജനറൽ സെക്രട്ടറി ടി.കെ.സൈജു എന്നിവർ പത്രക്കുറിപ്പിൽ അറിയിച്ചു. പരിപാടിയിൽ പങ്കെടുക്കുന്നതിനായി കുവൈറ്റിന്റെ നാലു മേഖലകളിൽ നിന്നും വാഹന സൗകര്യം ഒരുക്കിയിട്ടുണ്ട്. കൂടുതൽ വിവരങ്ങൾക്ക് 67765810, 60315101 എന്നീ നമ്പറുകളിൽ ബന്ധപ്പെടാവുന്നതാണ്.\nPrevious മലയാളം മിഷൻ സർട്ടിഫിക്കറ്റ് കോഴ്‌സ് ‘കണിക്കൊന്ന’ പരീക്ഷാ ഫലം പ്രഖ്യാപിച്ചു\nNext എളമരം കരീം എംപിക്ക് സ്വീകരണം നൽകി


യോഗവാസിഷ്ഠം നിത്യപാരായണം – ദിവസം 262 [ഭാഗം 5. ഉപശമ പ്രകരണം]\nകിം മേ ജീവിതദുഃഖേന മരണം മേ മഹോത്സവഃ\nലോക നിന്ധ്യസ്യ ദുര്‍ജന്തോര്‍ജീവിതാന്‍മരണം വരം(5/46/43)\nവസിഷ്ഠന് തുടര്‍ന്നു: മന്ത്രിമാരാലും സുന്ദരികളായ ദാസിമാരാലും ഭക്ത്യാദരവോടെ പരിസേവിതനായ ഗാവലരാജാവ് തന്റെ എളിമയാര്‍ന്ന പൂര്‍വ്വകാലം അപ്പാടെ മറന്നുപോയി. എട്ടുകൊല്ലങ്ങള് കടന്നുപോയി. അദ്ദേഹം കുറ്റമറ്റരീതിയില് നീതിപൂര്‍വ്വം, ദയാദാക്ഷിണ്യപൂര്‍വ്വം രാജ്യം ഭരിച്ചു. ഒരുദിവസം അദ്ദേഹം ആഭരണങ്ങളോ രാജകീയ വസ്ത്രങ്ങളോ ധരിക്കാതെ സാധാരണ വേഷത്തില് അന്തപ്പുരത്തില് ഉലാത്തുകയായിരുന്നു. സ്വന്തം പ്രാഭവത്തില് ആത്മവിശ്വാസമുള്ളവര്‍ക്ക് ബാഹ്യവേഷഭൂഷാദികളില് വലിയ താല്‍പ്പര്യമുണ്ടാവുകയില്ലല്ലോ.\nകൊട്ടാരത്തിനു വെളിയില് നോക്കിയപ്പോള് ചില ചണ്ഡാളന്മാര് കൂട്ടംകൂടി നിന്ന് തനിക്കു പരിചിതമായ ചില പാട്ടുകള് പാടുന്നു. അദ്ദേഹവും കൊട്ടാരത്തിനു വെളിയില് ഇറങ്ങി ആ കൂട്ടത്തില് ചേര്‍ന്നു പാട്ടുകള് പാടാന് തുടങ്ങി. കൂട്ടത്തില് പ്രായമായ ഒരാള് അദ്ദേഹത്തെ തിരിച്ചറിഞ്ഞു. ‘എടാ കടഞ്ചാ നീയെന്താണിവിടെ? നിന്റെ പാട്ടിനു സമ്മാനമായി ഇവിടുത്തെ രാജാവ് നിനക്ക് എന്തൊക്കെ തന്നു? തന്നെക്കണ്ടിട്ടെനിക്ക് സന്തോഷമായി. പഴയ കൂട്ടുകാരെ കാണുന്നതില് ആരാണ് സന്തോഷിക്കാത്തത്?’\nഗാവലന്, കിഴവന്റെ ഈ സന്തോഷപ്രകടനം കണ്ടില്ലെന്നു നടിച്ച് കൊട്ടാരത്തിനുള്ളിലേയ്ക്ക് വേഗം തിരിച്ചുപോയി. എന്നാല് രാജകൊട്ടാരത്തിലെ വനിതകളും പ്രമാണിമാരും ദൂരെനിന്നിതു കാണുന്നുണ്ടായിരുന്നു. അവര് അത്ഭുതപ്പെട്ടു.\nഅവരുടെ അമ്പരപ്പ് മാറിയില്ല. തങ്ങളുടെ രാജാവ് അസ്പര്‍ശ്യനായ വെറുമൊരു ചണ്ഡാളനാണെന്ന് അവര്‍ക്ക് വിശ്വസിക്കാനായില്ല. അവര് അദ്ദേഹത്തെ അവഗണിക്കാന് തുടങ്ങി. നാറുന്നൊരു ശവത്തെയെന്നപോലെ രാജാവിനെ അവര് വെറുത്തു തുടങ്ങി. മന്ത്രിമാരും രാജ്ഞിമാരും ദാസികളുമെല്ലാം അദ്ദേഹത്തെ അവഗണിച്ചു. ഗാവലന് തന്റെ പൂര്‍വ്വരൂപത്തിലായി. കറുത്തിരുണ്ട്, ഗര്‍ഹണീയനായ ഒരു കാട്ടുജാതിക്കാരന് തന്നെ.\nനഗരവാസികളാരും അദ്ദേഹത്തെ വകവെച്ചില്ല. അദ്ദേഹത്തെ കാണുമ്പോഴേ അവര് വഴിമാറി നടന്നു. കൊട്ടാരത്തില് ആളുകള്‍ക്കിടയില് വസിക്കുമ്പോഴും അദ്ദേഹം തികച്ചും ഒറ്റപ്പെട്ടിരുന്നു. രാജാവാണെങ്കിലും താന് ഒരഗതിയായി എന്ന് അദ്ദേഹത്തിനു തോന്നി. ആരും രാജാവിനോട് മിണ്ടാതെയായി. അദ്ദേഹത്തിന്‍റെ ഉത്തരവുകള് നടപ്പിലാക്കാതെയായി.\nനഗരത്തിലെ നേതാക്കന്മാര് യോഗംകൂടി ഇങ്ങിനെ പറഞ്ഞു.’കഷ്ടം! നായകളെ വേവിച്ചു തിന്നുന്ന ഈ കാട്ടുജാതിക്കാരനെ സ്പര്‍ശിക്കുകയാല് നാമെല്ലാം അശുദ്ധരായിരിക്കുന്നു. മരണത്താലല്ലാതെ ഈ അശുദ്ധി നമ്മില് നിന്നകലുകയില്ല. നമുക്കൊരു വന്‍ചിതയൊരുക്കി അതില്‍ചാടി ഈ നശിച്ച ജീവിതമാവസാനിപ്പിക്കാം. അങ്ങനെ നമ്മുടെ ആത്മാവിനെ പരിശുദ്ധമാക്കാം.’ ഇങ്ങിനെ നിശ്ചയിച്ച് അവര് വലിയൊരു ചിത കൂട്ടി. ഓരോരുത്തരായി അവര് ചിതയില്‍ച്ചാടി. അങ്ങനെ നാട്ടിലെ മുതിര്‍ന്നവരൊക്കെ ജീവനൊടുക്കിക്കഴിഞ്ഞപ്പോള് നാട്ടില് അരാജകത്വം നടമാടി.\nഗാവല രാജാവാലോചിച്ചു. “കഷ്ടം! ഞാന് കാരണമാണിതൊക്കെ വന്നു കൂടിയത്! “ഞാനിനിയെന്തിനു ജീവിക്കാണം? മരണമാണെനിക്കഭികാമ്യം. മറ്റുള്ളവരാല് അപമാനിതനായി ജീവിക്കുന്നതിലും ഭേദം മരണം വരിക്കുകയാണ്.” ഇങ്ങിനെ പറഞ്ഞു ഗാവലനും നിശ്ശബ്ദനായി ചിതയില്‍ച്ചാടി മരണം വരിച്ചു. അഗ്നി ഗാവലന്റെ ശരീരത്തെ ആഹരിച്ചു തുടങ്ങിയപ്പോള് ജലത്തില് മുങ്ങി ധ്യാനമഗ്നനായി നാമം ജപിച്ചിരുന്ന ഗാധിയ്ക്ക് തന്റെ ബോധം വീണ്ടുകിട്ടി.\nഒരു ദിനംകൂടി അവസാനിച്ചു. കഥ പറച്ചില് നിര്‍ത്തി സഭ പിരിഞ്ഞു.


കലാകാരനാകാന് ഒരുങ്ങിക്കോ, പ്രിസ്മ ആന്‍ഡ്രോയിഡിലേക്കും! | Madhyamam\ndate_range 20 July 2016 12:49 AM GMT\nകലാകാരനാകാന് ഒരുങ്ങിക്കോ, പ്രിസ്മ ആന്‍ഡ്രോയിഡിലേക്കും!\nക്ഷണപത്രം ലഭിക്കുന്നവര്‍ക്ക് മാത്രമേ ബീറ്റ ആപ് ഡൗണ്‍ലോഡ് ചെയ്യാന് കഴിയൂ.\nസോഷ്യല്‍മീഡിയകളില് പ്രിസ്മ (Prisma) ചിത്രങ്ങളുടെ കുത്തൊഴുക്കാണ്. ഐഫോണുകളുടെ മാത്രം കുത്തകയായിരുന്ന പ്രിസ്മ ആപ്പിന്‍െറ ബീറ്റ പതിപ്പ് (പരീക്ഷണ) ആന്‍ഡ്രോയിഡ് ഫോണുകളിലും ഉടനത്തെുമെന്നാണ് സൂചനകള്. ഈ പരീക്ഷണത്തിന്‍റ ഭാഗമാകാന് ആന്‍ഡ്രോയിഡ് ഉപഭോക്താക്കള് http://prismaai.com/ എന്ന വെബ്സൈറ്റില് പോയി ഏറ്റവും താഴെ കാണുന്ന Sign up for news എന്ന ലിങ്കില് ക്ളിക് ചെയ്യണം. അപ്പോള് വരുന്ന പോപ്പപ് മെനുവില് പേരും ഇമെയില് വിലാസവും നല്‍കണം. തുടര്‍ന്ന് Thank you! Please, check your email for confirmation letter എന്ന അറിയിപ്പ് ലഭിക്കും. പിന്നീട് ഇ മെയിലിലേക്ക് ഇന്‍വിറ്റേഷന് ലഭിക്കും. ക്ഷണപത്രം ലഭിക്കുന്നവര്‍ക്ക് മാത്രമേ ബീറ്റ ആപ് ഡൗണ്‍ലോഡ് ചെയ്യാന് കഴിയൂ.\nനീരസവുമായി ആന്‍ഡ്രോയിഡ് ഉടമകള്\nഅഞ്ചാഴ്ചകൊണ്ട് 40ലേറെ രാജ്യങ്ങളില് 75 ലക്ഷം ഐഫോണ് ഉടമകളാണ് ഐഒഎസ് ആപ് ഡൗണ്‍ലോഡ് ചെയ്തത്. 15 ലക്ഷം ദിവസ ഉപയോക്താക്കളാണുള്ളത്. വീഡിയോ സൗകര്യം, 360 ഡിഗ്രി പ്രിസ്മ ചിത്രം, ഫോട്ടോകളെ ഡിജിറ്റല് കലാസൃഷ്ടിയാക്കാനുള്ള വിദ്യ തുടങ്ങിയ നിരവധി സവിശേഷതകള് പ്രിസ്മയില് താമസിയാതെ എത്തുമെന്ന് അണിയറ ശില്‍പികള് പറയുന്നു.\nഐഫോണുകളില് മാത്രമേ ഈ ഫോട്ടോ എഡിറ്റിങ് ആപ് ലഭിക്കൂ എന്നതിനാല് ആന്‍ഡ്രോയിഡ് ഫോണുടമകള് അല്‍പം അസൂയകലര്‍ന്ന നീരസത്തോടെയാണ് പ്രിസ്മ ചിത്രങ്ങളെ നോക്കിയിരുന്നത്. ആന്‍ഡ്രോയിഡ് ഫോണുള്ളവര് ഐഫോണുള്ളവരെ തേടിപ്പിടിച്ച് ഫോട്ടോ അയച്ചു നല്‍കി പ്രിസ്മയിലിട്ട് മിനുക്കി തിരികെ അയപ്പിച്ച് ഫേസ്ബുക്, ട്വിറ്റര്, വാട്സ്ആപ് പ്രൊഫൈല് പിക്ചര് ആക്കുന്ന തിരക്കിലായിരുന്നു. അല്ലാത്തവര് പ്ളേ സ്റ്റോറില് തപ്പിപ്പിടിച്ച് ഏതെങ്കിലും ഫോട്ടോ എഡിറ്റിങ് ആപ് ഡൗണ്‍ലോഡ് ചെയ്ത് പെയിന്‍റിങ് പോലെയാക്കി പോസ്റ്റ് ചെയ്യാനും തുടങ്ങിയിട്ടുണ്ട്.\nറഷ്യക്കാരനായ അലക്സി മൊയ്സീന്‍കോവ് എന്ന 25കാരനും നാലു സുഹൃത്തുക്കളും ചേര്‍ന്നാണ് ഈ ആപ് വികസിപ്പിച്ചത്. ഐഒഎസ് എട്ട് മുതലുള്ള ഓപറേറ്റിങ് സിസ്റ്റമുള്ള ഐഫോണിലാണ് പ്രിസ്മ പ്രവര്‍ത്തിച്ചിരുന്നത്. ഐഫോണിലെ ആപ് സ്റ്റോറില് മാത്രമായിരുന്നു ലഭ്യം.\nകലക്ക് പിന്നിലെ തല\nവാന്‍ഗോഗിന്‍െറയും പിക്കാസോയുടെയും പെയിന്‍റിങ് പോലെ മനോഹരമാണ് പ്രിസ്മയിലിട്ട് മിനുക്കിയ പ്രൊഫൈല് ചിത്രങ്ങള്. മറ്റു ഫോട്ടോ എഡിറ്റിങ് ആപ്പുകളെ പോലെ ഫില്‍ട്ടര് ഉപയോഗിച്ച് ചിത്രങ്ങളുടെ നിറവും വ്യക്തതയും മാറ്റുകയല്ല പ്രിസ്മ ചെയ്യുന്നത്. ഓരോ ഫോട്ടോയുടെയും മര്‍മം തിരിച്ചറിഞ്ഞ് പുതിയ ഫോട്ടോ വികസിപ്പിച്ചെടുക്കുകയാണ്. ഇതിനായി കൃത്രിമ ബുദ്ധിയുടെ സഹായം വരെ തേടുന്നുണ്ട്. വിവിധ ചിത്രരചനാ/ഗ്രാഫിക്കല് സങ്കേതങ്ങള് ഉപയോഗിച്ച് ഫോട്ടോകളെ മാറ്റിമറിക്കുന്നത് കൃത്രിമ ബുദ്ധിയാണ്. മനുഷ്യമസ്തിഷ്കവും നാഡീവ്യവസ്ഥയും പോലെ പ്രവര്‍ത്തിക്കുന്ന ന്യൂറല് സിസ്റ്റത്തിനൊപ്പം കൃത്രിമ ബുദ്ധി അഥവാ ആര്‍ട്ടിഫിഷ്യല് ഇന്‍റലിജന്‍സും കൂടിച്ചേരുന്നതോടെ ‘യന്ത്രം’ മനുഷ്യരെപ്പോലെ പ്രവര്‍ത്തിക്കും. ഈ വിദ്യയാണ് പ്രിസ്മയിലെ മികവിന്‍െറ കാരണം. വ്യത്യസ്ത ജോലികള് ചെയ്യുന്ന മൂന്ന് ന്യൂറല് നെറ്റ്വര്‍ക്കുകളാണ് പ്രിസ്മയുടെ സെര്‍വറിലുള്ളത്. നേരത്തെ നല്‍കിയിരിക്കുന്ന കലാസൃഷ്ടിക്കും കലാരീതിക്കും അനുസരിച്ചാണ് പ്രവര്‍ത്തിക്കുക. അതുകൊണ്ടാണ് ആര്‍ട്ട് ഫില്‍ട്ടറിനും ഫോട്ടോഷോപ്പിനും നല്‍കാന് കഴിയാത്ത കലാമേന്മ പ്രിസ്മ ചിത്രങ്ങള്‍ക്ക് ലഭിക്കുന്നത്. ഫോട്ടോയെടുത്ത്, അപ്ലോഡ് ചെയ്തത് നിമിഷങ്ങള് മതി ചിത്രത്തിന്‍െറ രൂപം മാറാന്. ചിത്രങ്ങള് മാറ്റം വരുത്തുകയല്ല, അതിനെ പരിഷ്കരിച്ച് നല്‍കുകയാണ് പ്രിസ്മയുടെ തലച്ചോറ്.\nTAGS:prisma artificial intelligence android photo editing app


gold smuggling | രഹസ്യ വിവരത്തിന്റെ അടിസ്ഥാനത്തിൽ ബാഗ് തടഞ്ഞു വച്ചു; പ്രകോപിതനായ അറ്റാഷെ തന്റെ ബാഗ് പരിശോധിച്ചാൽ യുഎഇയിലെ ഇന്ത്യൻ ഡിപ്ലോമാറ്റുകൾക്കുള്ള ബാഗ് പരിശോധിക്കുമെന്ന് ഭീഷണി മുഴക്കിയതോടെ സംശയം ദൃഢമായി; അനുമതിയുമായി ബാഗ് തുറന്നപ്പോൾ നിറയെ സ്വർണ്ണ കട്ടികൾ; വീട് വളഞ്ഞ് സരിത്തിനെ പിടിച്ചത് നിർണ്ണായകമായി; അറ്റാഷെ രക്ഷപ്പെട്ടതും കുതന്ത്രത്തിൽ; സ്വർണ്ണ കടത്തിൽ റഷീദ് ഖാമിസ് അലി മുസൈഖ്രി അൽ ആഷ്മിയ സംശയ നിഴലിൽ തന്നെ - MarunadanMalayalee.com\nAugust 06, 202012:11 PM IST Permalink\nകൊച്ചി: തിരുവനന്തപുരം സ്വർണക്കടത്ത് കേസിൽ ബാഗ് പരിശോധിക്കാൻ ഒരുങ്ങിയ ഉദ്യോഗസ്ഥരെ അറ്റാഷെ ഭീഷണിപ്പെടുത്തിയതായി റിപ്പോർട്ട്. അറ്റാഷെയ്‌ക്കെതിരെ ഗുരുതര ആരോപണങ്ങളാണ് ഉയരുന്നത്. തന്റെ ബാഗ് പരിശോധിച്ചാൽ യു.എ.ഇയിൽ ഉള്ള ഇന്ത്യൻ ഡിപ്ലോമാറ്റുകൾക്കുള്ള ബാഗ് പരിശോധിക്കുമെന്നായിരുന്നും ഭീഷണിപ്പെടുത്തി. കേസിലെ പ്രതിയായ സരിത്തിന്റെ സാന്നിധ്യത്തിലായിരുന്നു ഇത്. തുടർന്ന് ബാഗ് തുറക്കാനായി കേന്ദ്ര വിദേശകാര്യ മന്ത്രാലയം ഇന്ത്യയിലെ യു.എ.ഇ. അംബാസിഡറെ സമീപിക്കുകയായിരുന്നു. ഇതാണ് കേസിൽ നിർണ്ണായകമായത്.\nസ്വർണമടങ്ങിയ ഡിപ്ലോമാറ്റിക് ബാഗ് ജൂൺ 30-നാണ് തിരുവനന്തപുരത്തെ എയർ കാർഗോ കോംപ്ലക്സിലെത്തിയത്. ബാഗിൽ സ്വർണമുണ്ടെന്ന രഹസ്യവിവരത്തെ തുടർന്ന് കസ്റ്റംസ് ഉദ്യോഗസ്ഥർ ഡിപ്ലോമാറ്റിക് ബാഗ് തടഞ്ഞുവെക്കുകയായിരുന്നു. ജൂലൈ 3-ന് കോൺസൽ ജനറലിന്റെ ഔദ്യോഗിക വാഹനത്തിൽ സരിത്തിനൊപ്പം തിരുവനന്തപുരം വിമാനത്താവളത്തിലെ എയർ കാർഗോ കോംപ്ലക്സിലെത്തിയാണ് അറ്റാഷെ റഷീദ് ഖാമിസ് അലി മുസൈഖ്രി അൽ ആഷ്മിയ ബാഗ് വിട്ട് തരണമെന്ന് ആവശ്യപ്പെട്ടത്. കാർഗോയിൽ എത്തിയ അറബി അറ്റാഷെ തന്നെയാണെന്നും ഇതോടെ വ്യക്തമായി. ഇയാൾ യുഎഇയിലേക്ക് കടന്നിരുന്നു.\nബാഗ് പരിശോധനക്ക് വിധേയമാക്കണമെന്ന് കസ്റ്റംസ് ഉദ്യോഗസ്ഥർ ആവശ്യപ്പെട്ടപ്പോഴാണ് യു.എ.ഇയുമായുള്ള നയതന്ത്രബന്ധം തകരാറിലാകുമെന്നും തന്റെ ബാഗ് പരിശോധിച്ചാൽ യു.എ.ഇയിലുള്ള ഇന്ത്യൻ ഡിപ്ലോമാറ്റുകളുടെ ബാഗും തുറന്ന് പരിശോധിക്കേണ്ടി വരുമെന്ന് ഭീഷണിപ്പെടുത്തിയത്. ഇതോടെയാണ് കസ്റ്റംസ് ഉറച്ച നിലപാട് എടുത്തത്. ഈ ഭീഷണിയെ കുറിച്ച് കാർഗോ ചുമതലയിലുണ്ടായിരുന്ന കസ്റ്റംസ് അസിസ്റ്റന്റ് കമ്മീഷണർ മുകളിലേക്ക് അറിയിച്ചു. ഇതോടെ കമ്മീഷണർ സുമിത് കുമാർ കർശന നിലപാട് എടുത്തു. എന്തുവന്നാലും പാഴ്‌സൽ വിട്ടു കൊടുക്കേണ്ടെന്നും പറഞ്ഞു. അറ്റാഷയുടെ ഇടപെടലിനെ കുറിച്ച് മാതൃഭൂമി ന്യൂസാണ് വിശദമായി റിപ്പോർട്ട് ചെയ്യുന്നത്.\nകസ്റ്റംസ് ഉദ്യോഗസ്ഥർ കൊച്ചിയിലെ കമ്മിഷണർ വഴി ഡൽഹിയിലുള്ള ഉന്നത ഉദ്യോഗസ്ഥരുമായി ബന്ധപ്പെട്ടു. പ്രശ്നത്തിൽ വിദേശകാര്യമന്ത്രാലയം ഇടപെടുകയും ഇന്ത്യയിലെ യു.എ.ഇ. അംബാസിഡറെ സമീപിക്കുകയും ചെയ്തു. ബാഗ് തുറക്കാൻ യു.എ.ഇ. അംബാസിഡറുടെ അനുമതി തേടിയ കസ്റ്റംസ് ഉദ്യോഗസ്ഥർ ജൂലൈ 5-ന് അറ്റാഷയെ നേരിട്ട് വിളിപ്പിച്ചു. ബാഗ് തുറന്ന് പരിശോധിച്ച കസ്റ്റംസ് ഉദ്യോഗസ്ഥർ സ്വർണക്കട്ടികൾ അറ്റാഷയെ കാണിച്ചു കൊടുത്തു.\nസംഭവം പുറത്തായതോടെ നിലപാട് മാറ്റിയ അറ്റാഷെ താൻ ഭക്ഷണവസ്തുക്കൾ മാത്രമേ കൊണ്ടുവന്നിട്ടുള്ളൂവെന്നാണ് കസ്റ്റംസ് ഉദ്യോഗസ്ഥരോട് പറഞ്ഞത്. സ്വർണത്തെക്കുറിച്ച് തനിക്ക് അറിയില്ലെന്നും സരിത്താണ് എല്ലാം ചെയ്തതെന്നുമാണ് കസ്റ്റംസ് ഉദ്യോഗസ്ഥരോട് പറഞ്ഞത്. അതേസമയം, ബാഗ് തുറക്കാൻ അറ്റാഷെയെ ക്ഷണിക്കുന്ന സമയത്ത് തന്നെ സരിത്തിന്റെ വീട് കസ്റ്റംസ് ഉദ്യോഗസ്ഥർ വളഞ്ഞിരുന്നു. രക്ഷപ്പെടാൻ ശ്രമിച്ച സരിത്തിനെ പിടികൂടി ചോദ്യം ചെയ്തതോടെയാണ് സ്വപ്ന സുരേഷിലേക്കും അന്വേഷണം നീണ്ടത്. ഇതാണ് കേസിൽ നിർണ്ണായകമായതെന്ന് മാതൃഭൂമി ന്യൂസ് റിപ്പോർട്ട് ചെയ്യുന്നു.\nജൂലൈ 10-ന് തിരുവനന്തപുരത്ത് നിന്നും ഡൽഹിക്കുള്ള എയർ ഇന്ത്യയുടെ 512 വിമാനത്തിൽ അറ്റാഷെ രക്ഷപ്പെടുകയായിരുന്നുവെന്നാണ് എൻ ഐ എയും കസ്റ്റംസും നടത്തിയ അന്വേഷണത്തിൽ കണ്ടെത്തിയത്. ഔദ്യോഗിക അകമ്പടികളൊന്നുമില്ലാതെ തനിച്ച് വിമാനത്താവളത്തിലെത്തിയ അറ്റാഷെ ബിസിനസ് ക്ലാസ് സീറ്റ് പോലും ഉപേക്ഷിച്ച് 20 ഡി സീറ്റിലാണ് യാത്ര ചെയ്തത്. ഡൽഹിയിലെത്തിയ അറ്റാഷെ എമിറേറ്റ്സ് വിമാനത്തിൽ രക്ഷപ്പെട്ടു.\nഇന്ത്യയുടെ സമ്മർദ്ദത്താൽ നയതന്ത്ര പരിരക്ഷ പിൻവലിച്ചാൽ താൻ അറസ്റ്റിലാകുമെന്ന് അറ്റാഷെ ഭയപ്പെട്ടിരുന്നു. ഈ സാഹചര്യത്തിലാണ് ഇടപെടൽ. ഇതോടെ അറ്റാഷെയെ ചോദ്യം ചെയ്താൽ മാത്രമേ കൂടുതൽ വിവരങ്ങൾ പുറത്തു വരൂവെന്നാണ് റിപ്പോർട്ട് ചെയ്യുന്നത്.


Former CJI Ranjan Gogoi provided ‘Z+’ VIP security\nവിരമിക്കുന്നതിന് മുമ്പ് ഒട്ടേറെ വിവാദമായ കേസുകളില് ഗൊഗോയ് വിധി പ്രസ്താവിച്ചിരുന്നു\n22 Jan, 2021 at 01:48 PM\nസുപ്രീംകോടതി മുന് ചീഫ് ജസ്റ്റിസ് രഞ്ജന് ഗൊഗോയിക്ക് ഇസഡ് പ്ലസ് വി.ഐ.പി സുരക്ഷ നല്‍കാന് കേന്ദ്രസര്‍ക്കാര് തീരുമാനം. ഗൊഗോയിക്ക് 8 മുതല് 12 വരെ സി.ആർ.പി.എഫ് കമാൻഡോകളുടെ സുരക്ഷ ലഭിക്കും. അദ്ദേഹത്തിൻ്റെ വസതിക്കും ഓഫീസിനും പ്രത്യേക സുരക്ഷയും ഉണ്ടാകും.\nഅദ്ദേഹത്തിന് ഇനി മുതല് സി.ആര്.പി.എഫിന്റെ മുഴുവന് സമയ സംരക്ഷണ വലയമുണ്ടാകും. യാത്രാ വേളയിലും വീട്ടിലും പ്രത്യേക സുരക്ഷയൊരുക്കും. രാജ്യസഭാ അംഗമായ രഞ്ജന് ഗൊഗോയ്ക്ക് നിലവില് ദില്ലി പോലീസിന്റെ സുരക്ഷയാണുള്ളത്.\n2019 നവംബര് 29നാണ് രഞ്ജന് ഗൊഗോയ് വിരമിച്ചത്. തുടര്‍ന്ന് നരേന്ദ്ര മോദി സര്‍ക്കാര് രാജ്യസഭയിലേക്ക് നാമനിര്‍ദേശം ചെയ്യുകയായിരുന്നു.\nബാബരി ഭൂമി തര്‍ക്ക കേസില് വിധി പ്രഖ്യാപിച്ച ശേഷമാണ് ഗൊഗോയ് വിരമിച്ചത്. ബാബരി മസ്ജിദ് തകർക്കപ്പെട്ട ഭൂമി ഹിന്ദുക്ഷേത്രം നിർമിക്കാൻ വിട്ടുനൽകണമെന്നായിരുന്നു സുപ്രീംകോടതി ചീഫ് ജസ്റ്റിസ് അധ്യക്ഷനായ അഞ്ചംഗ ബെഞ്ചിന്റെ വിധി. വിരമിക്കുന്നതിന് മുമ്പ് ഒട്ടേറെ വിവാദമായ കേസുകളില് ഗൊഗോയ് വിധി പ്രസ്താവിച്ചിരുന്നു. ഇസഡ് പ്ലസ് കാറ്റഗറി സുരക്ഷ ലഭിക്കുന്ന രാജ്യത്തെ 63ാമത്തെ വ്യക്തിയാണ് രഞ്ജന് ഗൊഗോയ്.


Vava Suresh about his condition after snake bite | 'വാവ സുരേഷ് അത്യാസന്ന നിലയിൽ', പ്രചാരണങ്ങളുടെ സത്യാവസ്ഥ വെളിപ്പെടുത്തി വാവ സുരേഷ് - Malayalam Oneindia\n2 min ago ബിഹാർ ഇന്ന് പോളിങ്ങ് ബൂത്തിലേക്ക്; ആദ്യ ഘട്ടത്തിൽ 71 മണ്ഡലങ്ങൾ.. നിർണായകം.. തത്സമയ വിവരങ്ങളിലേക്ക്\n43 min ago കളം പിടിക്കാൻ ഉറച്ച് ഉമ്മൻ ചാണ്ടി; തന്ത്രപരമായി കരുക്കൾ നീക്കി എ ഗ്രൂപ്പ്.. അവസാന ലാപ്പിൽ അട്ടിമറി?\nPublished: February 18 2020, 10:39 [IST]\nതിരുവനന്തപുരം: പാമ്പ് പിടിത്തത്തിലൂടെ പ്രശസ്തനായ വാവ സുരേഷ് അണലി കടിയേറ്റ് ചികിത്സയില് കഴിയുകയാണ്. കിണറ്റിൽ വീണ പാമ്പിനെ പിടിക്കുന്നതിനിടെയാണ് സുരേഷിന് കടിയേറ്റത്. അശാസ്ത്രീയമായും, സുരക്ഷാ മുൻകരുതലുകൾ സ്വീകരിക്കാതെയുമാണ് പാമ്പിനെ പിടികൂടുന്നത് എന്ന് വാവ സുരേഷ് നിരന്തരം വിമർശനങ്ങൾ നേരിടുന്നതാണ്.\nതിരുവനന്തപുരം മെഡിക്കല് കോളേജ് ആശുപത്രിയിലാണ് വാവ സുരേഷ് ചികിത്സയില് കഴിയുന്നത്. അതിനിടെ വാവ സുരേഷിന്റെ ആരോഗ്യ നില സംബന്ധിച്ച് സോഷ്യല് മീഡിയയില് നിരവധി പ്രചാരണങ്ങൾ നടക്കുന്നുണ്ട്. വിഷപ്പാമ്പിന്റെ കടിയേറ്റ വാവ സുരേഷ് അത്യാസന്ന നിലയിലാണെന്നും ജീവന് അപകടത്തിലാണെന്നും വാര്‍ത്തകള് പ്രചരിക്കുന്നുണ്ട്. അതിന് പിന്നാലെ ആശുപത്രിക്കിടക്കയില് നിന്നും സത്യാവസ്ഥ വെളിപ്പെടുത്തി വാവ സുരേഷ് തന്നെ രംഗത്ത് വന്നിരിക്കുകയാണ്.\nകിണറ്റിൽ വീണ അണലി കടിച്ചു\nഫെബ്രുവരി 13 വ്യാഴാഴ്ചയാണ് വാവ സുരേഷിന് പാമ്പ് കടിയേറ്റത്. പത്തനാപുരത്ത് വെച്ചായിരുന്നു സഭവം. ഒരു വീട്ടിലെ കിണറ്റില് വീണ പാമ്പിനെ രക്ഷപ്പെടുത്താന് ഇറങ്ങിയപ്പോളാണ് അപകടമുണ്ടായത്. ഉഗ്രവിഷമുളള പാമ്പായ അണലിയാണ് വാവ സുരേഷിനെ കടിച്ചത്. രാവിലെ പതിനൊന്ന് മണിയോടെ ആയിരുന്നു സംഭവം. വലത് കയ്യിലെ മൂന്നാമത്തെ വിരലിലാണ് അണലി കടിച്ചത്.\nവാവ സുരേഷ് ഐസിയുവിൽ\nതുടര്‍ന്ന് വാവ സുരേഷിനെ ആശുപത്രയില് പ്രവേശിപ്പിക്കുകയായിരുന്നു. തിരുവനന്തപുരം മെഡിക്കല് കോളേജ് ആശുപത്രിയിലാണ് വാവ സുരേഷ് ചികിത്സയിലുളളത്. ദിവസങ്ങളായി മള്‍ട്ടി സ്‌പെഷ്യാലിറ്റി ബ്ലോക്കിലെ തീവ്ര പരിചരണ വിഭാഗത്തിലാണ് വാവ സുരേഷ് ഉളളത്. അതിനിടെയാണ് വാവ സുരേഷ് അത്യാസന്ന നിലയിലാണ് എന്ന തരത്തില് വാര്‍ത്തകള് പ്രചരിക്കുന്നത്.\nആരോഗ്യ നിലയിൽ പുരോഗതി\nവാവ സുരേഷിന്റെ ആരോഗ്യ നിലയില് പുരോഗതി ഉണ്ടെന്നും രണ്ട് ദിവസത്തിനുളളില് വാര്‍ഡിലേക്ക് മാറ്റിയേക്കും എന്നുമാണ് ആശുപത്രി വൃത്തങ്ങള് വ്യക്തമാക്കുന്നത്. തന്നെക്കുറിച്ച് നടക്കുന്ന വ്യാജ പ്രചാരണങ്ങള് തളളി വാവ സുരേഷും രംഗത്ത് വന്നിട്ടുണ്ട്. തനിക്കെതിരെ പ്രചരിക്കുന്ന കാര്യങ്ങള് തെറ്റിദ്ധാരണ ഉണ്ടാക്കുന്നതാണെന്നും ആരോഗ്യ നിലയില് പേടിക്കേണ്ടതായി ഒന്നുമില്ലെന്നും ഫേസ്ബുക്ക് പോസ്റ്റില് വാവ സുരേഷ് പറയുന്നു.\nവാവ സുരേഷിന്റെ ഫേസ്ബുക്ക് പോസ്റ്റ് വായിക്കാം: 13/02/2020 പത്തനാപുരത്തിനു അടുത്ത് വെച്ച് അണലി അതിഥിയെ പിടികൂടി പുറത്ത് എടുക്കുന്ന 10.30am സമയത്തു അപ്രതീക്ഷിതമായ കടി കിട്ടുകയും തുടർന്ന് 1.30 നു തിരുവനന്തപുരം മെഡിക്കൽ കോളേജ് ഹോസ്പിറ്റലിൽ പ്രവേശിപ്പിക്കുകയും ചെയ്തു. ആരോഗ്യനില വഷളായതുകൊണ്ട് ഹോസ്പിറ്റലിൽ വെച്ച് തുടർചികിത്സാപരമായി MDICUൽ\nഒരുപാട് ഫേക്ക് ന്യൂസ് വരുന്നത് കൊണ്ടാണ് ഇപ്പോൾ ഈ പോസ്റ്റ് ഇടുന്നത്. സോഷ്യൽ മീഡിയയിലും നവമാധ്യമങ്ങളിൽ കൂടി വരുന്ന തെറ്റിദ്ധാരണ ആയ വാർത്തകൾക്കു പിന്നിൽ ആരും പോകാതിരിക്കുക. പേടിക്കേണ്ടതായി ഒന്നും തന്നെ ഇല്ല. ആരോഗ്യ നിലയിൽ പുരോഗതി ഉള്ളതിനാൽ ഉടൻ തന്നെ വാർഡിലേക്ക് മാറ്റും. MDICU-യിൽ ആയതുകൊണ്ട് ആണ് ഞാൻ ഇതുവരെ ഒന്നും പങ്കുവെക്കാതെ ഇരുന്നത്.\nവിവി രാജേഷും രംഗത്ത്\nവാർഡിലേക്ക് വന്നതിനു ശേഷം എന്റെ ആരോഗ്യ പുരോഗതികൾ ഈ പേജിലൂടെ അപ്ഡേറ്റ് ചെയ്യുന്നതാണ്.മെഡിക്കൽ കോളേജ് ഹോസ്പിറ്റലിൽ സൂപ്രണ്ട് സാറിനും ഹോസ്പിറ്റലിൽ ജീവനക്കാർക്കും, എന്നെ സ്നേഹിക്കുന്ന എനിക്ക് വേണ്ടി പ്രാർത്ഥിക്കുന്ന എല്ലാ സഹോദരി സഹോദരന്മാർക്കും ഒരുപാട് നന്ദി രേഖപ്പെടുത്തുന്നു'' എന്നാണ് പോസ്റ്റ്. വാവ സുരേഷിന് വേണ്ടി ബിജെപി നേതാവ് വിവി രാജേഷും രംഗത്ത് വന്നിട്ടുണ്ട്.\nരാജേഷിന്റെ ഫേസ്ബുക്ക് പോസ്റ്റ് ഇങ്ങനെയാണ്: '' വാവ സുരേഷിന്റെ ജീവൻ രക്ഷിക്കുവാൻ സാധ്യമാകുന്നതെല്ലാം ചെയ്യും. സുരേഷിന്റെ ആരോഗ്യസ്ഥിതിയെക്കുറിച്ച് എല്ലാ ദിവസവും അറിയുന്നുണ്ടായിരുന്നെങ്കിലും ഇന്നലെ രാത്രി മുതൽ സോഷ്യൽ മീഡിയയിൽ പ്രചരിക്കുന്ന വാർത്തകൾ കടുത്ത ആശങ്കയുണ്ടാക്കിയതു കാരണം കൂടുതൽ ചികിത്സയ്ക്കായി AIMS ഉൾപ്പെടെയുള്ള സ്ഥലങ്ങളിലേയ്ക്ക് കൊണ്ട് പോകുന്നതിന്റെ സാധ്യതകൾ ആരായാൻ കേന്ദ്രമന്ത്രി ശ്രീ മുരളീധരൻജിയുമായി ബന്ധപ്പെട്ടു.\nതിരുവനന്തപുരത്തെ ഡോക്ടർമാരുടെ നിർദ്ദേശാനുസരണം എന്ത് സഹായവും ചെയ്യാമെന്ന് അദ്ദേഹമറിയിച്ചിട്ടുണ്ട്. ഞാനിന്ന് RMO യോട് സംസാരിച്ചപ്പോൾ വാവയുടെ ആരോഗ്യാവസ്ഥയിൽ പുരോഗതിയുണ്ടെന്നും, ഇപ്പോഴത്തെ സാഹചര്യത്തിൽ ഇവിടെത്തന്നെ തുടർന്നാൽ മതിയെന്നും പറഞ്ഞു. എന്തായാലും വാവ സമൂഹത്തിന്റെ സ്വത്താണ്, സാധാരണ ജീവിതത്തിലേയ്ക്ക് കൊണ്ട് വരാൻ സാധ്യമായതെല്ലാം ചെയ്യും''.\nവാവ സുരേഷിന്റെ ഫേസ്ബുക്ക് പോസ്റ്റ്\nvava suresh thiruvananthapuram വാവ സുരേഷ് പാമ്പ് തിരുവനന്തപുരം\nVava Suresh about his condition after snake bite\nStory first published: Tuesday, February 18, 2020, 10:39 [IST]


കൊവിഡ്: ഒമാനില് എട്ട് മരണം; 738 പേർക്ക് കൂടി രോഗബാധ | 8 death due to covid in oman 03 06 2020\nMuscat, First Published 3, Jun 2020, 11:52 PM\nഒമാനിൽ ഇന്ന് 738 പേർക്ക് കൂടി കൊവിഡ് 19 സ്ഥിരീകരിച്ചതായി ആരോഗ്യമന്ത്രാലയം അറിയിച്ചു\nമസ്‌ക്കറ്റ്: ഒമാനിൽ കൊവിഡ് ബാധിച്ച് എട്ട് പേർ കൂടി മരിച്ചു. ഇതോടെ രാജ്യത്ത് കൊവിഡ് ബാധിച്ച് മരിച്ചവരുടെ എണ്ണം 67 ആയി. ഇതിൽ മൂന്ന് പേർ മലയാളികളാണ്. ഒമാനിൽ 738 പേർക്ക് കൂടി കൊവിഡ് 19 സ്ഥിരീകരിച്ചതായി ആരോഗ്യമന്ത്രാലയം അറിയിച്ചു. ഇതോടെ രാജ്യത്ത് കൊവിഡ് രോഗികളുടെ എണ്ണം 13,538 ആയി.\nഗള്‍ഫില് രണ്ട് മലയാളികള് മരിച്ചു\nഗള്‍ഫിൽ രണ്ടു മലയാളികള് കൂടി കൊവിഡ് ബാധിച്ച് മരിച്ചു. കാസര്‍കോട് പന്നേൻപാറ സ്വദേശി ഷിജിത്ത് കല്ലാളത്തിൽ, മലപ്പുറം പാണ്ടിക്കാട് സ്വദേശി മുഹമ്മദ് ഷരീഫ് എന്നിവരാണ് മരിച്ചത്. ഗള്‍ഫിൽ കൊവിഡ് ബാധിച്ച് മരിച്ച മലയാളികള് 168 ആയി.\nRead more: നെഞ്ചുവേദനയെ തുടർന്ന് ആശുപത്രിയിൽ പ്രവേശിപ്പിക്കപ്പെട്ട പ്രവാസി മലയാളി മരിച്ചു\nഇന്നുമുതൽ ദുബായിലെ മാളുകളും സ്വകാര്യമേഖലയിലെ ബിസിനസുകളും 100 ശതമാനം പ്രവർത്തനം ആരംഭിച്ചു. ജീവനക്കാരും ജനങ്ങളും മാസ്ക്കുകൾ ധരിക്കണമെന്നും സാമൂഹിക അകലം നിർബന്ധമായും പാലിക്കണമെന്നും മുന്നറിയിപ്പില് പറയുന്നുണ്ട്. രോഗങ്ങൾ ഉള്ളവരും പ്രതിരോധ ശക്തി കുറഞ്ഞവരുമായ ജീവനക്കാർ നേരിട്ട് ജോലിക്ക് ഹാജരാകേണ്ടതില്ല. ദുബായിൽ രാവിലെ ആറു മുതൽ രാത്രി 11 വരെയാണ് ജനങ്ങൾക്ക് പുറത്തിറങ്ങാനുള്ള അനുവാദം.\nRead more: കുവൈത്തില് 710 പേർക്ക് കൂടി കൊവിഡ്; 143 ഇന്ത്യക്കാർ\nLast Updated 3, Jun 2020, 11:57 PM\nOman 8 Death\nOman Covid Positive\nIndians Oman Covid